text:
E palasio di Gobernador tin un funshon di bibienda i di trabou. Aki Gobernador ta risibí su bishitantenan i ta tene tambe enkuentronan seremonial. E último parti menshoná ta enserá huramentashon di ministernan nobo i di miembronan di kolegionan haltu di estado, pero por ehèmpel e seremonianan di naturalisashon tambe ta tuma lugá akinan.
E edifisio konosé un historia largu. Na 1634 hulandesnan, bou di mando di Johan van Walbeeck, a konkistá Kòrsou for di spañónan. E tempu ei tabata konsiderá Kòrsou un isla ubiká stratégikamente for di kua por a trata na kombatí e spañonan. Fuera di esei Kòrsou, pero tambe Bonaire tabata di gran importansia pa sakamentu di salu. E prioridat di mas haltu tabata konstrukshon di un fòrti pa medio di kua por a defendé Kòrsou. Boka di bahia di Santa Anna a resultá di ta un lugá apropiá i na e sitio akí, den sentro di siudat, a konstruí Fòrt Amsterdam kaminda despues, rondo di dje, a lanta Willemstad.
E palasio ta situá na e mésun lugá ku a konstruí e promé fòrti na 1635. Durante e siguiente dos añanan a agregá na esaki e promé kas di e representante di West-Indische Compagnie (WIC). E ‘predesesor’ di e palasio di Gobernador aki tabata un edifisio di palu ku tabata konsistí di dos piso. Mayoria di e material ku a sirbi pa su konstrukshon a bini for di Amsterdam.
Poko tempu despues a remplasá e edifisio di palu pa unu di piedra ku ta forma e núkleo di e palasio di awendia. Sinembargo estilo di e edifisio akí a kambia konsiderablemente durante siglonan. E parti mas bieu di e edifisio tabata konsistí di un paviyon parti dilanti. Pa medio di su largura a splet e paviyon den dos ala ku un pasashi sentral mèimèi. Poko despues di e promé konstrukshon akí a traha e di dos paviyon parti patras, ku un trapi monumental i dòbel su dilanti. Na 1765 a ekspandé e edifisio ku un galeria habrí na banda di haf. E edifisio a keda den e estado aki aproksimadamente shen aña sin ku a trese ningun kambio.
Durante 1868 pa 1870 a traha intensivamente na plannan di renovashon. Meta di tur e plannan aki tabata pa debolbé kara di e edifisio su dignidat i tambe pa krea mas espasio. Sinembargo, finalmente a limitá e renovashon na pegamentu di e galeria habrí na e edifisio prinsipal, na kambiamentu di e kamber di balkon proyektá den un asina yamá balkon kolgante i na ponementu di ornamentunan klásiko na e fachadanan dilanti i patras. Durante e proseso aki e estilo original i simpel di e parti patras di e edifisio a kai pèrdè.
E dak di e edifisio tambe tabata forma parti di e renovashonnan. A kita for di esaki e balkinan di soporte ku nan grasioso krelnan. Pero e renovashon aki tampoko no a hasi e palasio un edifisio duradero pa biba aden. Durante e periodo ku Gobernador Barge tabata na mando (1890-1901) a konsiderá un otro renovashon nesesario. Gobernador Barge i su famia a keda na lanthùis Ouintz, awendia lanthùis Groot Davelaar, durante e trabounan di renovashon. Aparentemente e renovashon di e tempu ei tabata sufisientemente bon, pasobra ta te durante gobernashon di profesor Römer (1983-1990) a haña ku un restourashon grandi ta nesesario. Durante e periodo di renovashon di e palasio, Gobernador Römer a keda na lanthùis Santa Barbara.
Awor, ta asuntu di konservá e palasio di Gobernador na Willemstad, ku ta un edifisio bieu i históriko, pa e futuru generashonnan. E sistema di konstrukshon, ku a apliká den siglo 17, usando koral batí komo base di semènt, ta nifiká ku murayanan di e palasio ta sufri di e asina yamá ’kanser di muraya’. E salu ku ta den e koralnan ta chupa asina tantu vògt ku na sierto partinan di e muraya fèrfmentu di muraya un bes pa aña kasi no ta sufisiente pa tene e esakinan limpi i rígido. Pues no ta nada staño ku kuido di e edifisio akí kasi tur dia ta tópiko di atenshon di Gabinete di Gobernador.


c: text/html

text:
Kashaka a bòltu. E mesun partido ku awe ke pone Caribisch hervormings- en ontwikkelingsorgaan (COHO) un banda, a brasa Fondo Monetario Internashonal (IMF) ku di 2000-2001 a protagonisá e programa frakasá di rekuperashon. Ántes nan a preferá atendé dirèkt ku Hulanda (Trouw, 30 aprel 1998) i no ku e neoliberalnan di IMF konosí pa privatisashon, tiki regulashon, ménos gobièrnu i mas sektor privá. Awe nan ta ‘born again IMF-ers’.
Kiko a kondusí na e kambio drástiko? IMF no a kambia su agènda. E ta keda un instituto ku prinsipalmente ta para pa stabilidat monetario, balansa di pago i reformanan pro-merkado. IMF no ta un instituto di desaroyo, lokual parsemi mester ta sentral awor’ki.
Nèt esnan ku durante kampaña a oponé neoliberalismo i a primintí un kurason soshal ta skohe IMF ku no por solushoná nos problemanan sosio-ekonomiko i falta di kapasidat institushonal. A lubidá e frakasonan den pasado di IMF ku a kontribuí na un éksodo di nos hendenan pa èksterior?
Mudialmente ta demostrá ku avanse ta solamente posibel via un agènda di desaroyo. Finansa balansá ta un kondishon importante pa kresementu ekonómiko, pero e no ta resultá direktamente den desaroyo. Ku èksperiensa di Nashonnan Uní, mi por konfirmá ku e kondishon mas importante pa desaroyo ta fortifikashon di fundeshinan demokrátiko, estado di derechi i ampliashon di kapasidat institushonal. Ku otro palabra, mester hasi e siguiente pregunta: “dia e organisashonnan ku ta yudami ku plaka/asistensia tékniko bai, mi por sigi riba mi mes forsa?”
Durabilidat mester ta e ‘endgame’. Sino ta keda hinka plaka den sanea debe, balansá presupuesto sin ku tin desaroyo real. Semper nos a neglishá fortifiká nos institutonan i aparato (semi)gubernamental. E trayekto di IMF ta habri porta pa ‘consultants’ djòdjò sin krea kapasidat institushonal.
Sea Den Haag akseptá IMF òf no, mi ta pèsimista. COHO ta un kreashon di Binnenlandse Zaken ku no tin eksperiensia riba tereno di desaroyo. Proyektonan di desaroyo Hulandes rònt mundu ta sali for di e ministerio speshialisá den ayudo pa desaroyo, Buitenlandse Zaken (BZ). Pakiko no a èksihi partisipashon di BZ? Riba dje, ta trese IMF ku no ta un instituto di desaroyo. Un trayekto IMF ta pinta di bira un di e tantísimo programanan di restrukturashon ku no ta kondusí na desaroyo.
Pèsimista ora tende e persona ku ta hunga e ròl di ‘estratega ekonómiko’ di e próksimo Fòrti splika ku tin un plan B sekreto. No ta splika su kontenido pero si ta bisa ku e no ta rekerí ayudo di Hulanda. Komo sifuera tenementu di Hulanda afó ta e meta prinsipal. Hasta lo a papia segun algun fuente tokante ayudo Chines. Aparentemente e dos gruponan aki ta idéntiko den nan dògma anti-Hulanda en bes di fiha riba un programa di desaroyo sólido pa Kòrsou.
Willemstad, Kòrsou

robotstxt: allowed

filter: keep


text:
Oranjestad-Despues di mas di 3 luna di promoshon, weekend tras di lomba 29-31 Aug. a tuma lugar e tan comenta careda nan di One Cool Summer International riba pista di Palomarga.
Un careda cu tabata super bon bishita cu hopi ambiente y publico.
Careda nan tras di otro a pone tur hende riba pia den gran forma!
Mad Max & Easy Racing a baha den gran forma manera ta custumber di tur careda!
Por sierto Mad Max & Easy Racing a extrena uniform nobo nobo cu a causa un sensashon serka tur hende cu tabata na pista serca nos.
Diabierna den e categoria di Pro Et Bike Junior “Padrot” Fingal ta titula Campeon.
Diasabra a core Super Comp Bike y aki Jeremy Croes a keda Sub Campeo.
Diadomingo riba e ultimo dia di careda, Celine Fingal ta titula campeon den Jr Dragster.
Pa loke ta trata e categoria di Sportsman Bike tabata tin riba 60 participante y loke nos por a remarca ta cu Mad Max & Easy Racing a keda na bida den e ultimo 5 bike nan y esei automaticamente ta yena nos cu orgullo di sa cu full e weekend nos tabata den premio!!!
Sportsman Bike campeon ta Angelo “gelo” Ras y Sub Campeon a keda den man di Urvin “el terror del llano” Maduro.
Resumiendo One Cool Summer 2014 pa Mad Max & Easy Racing tabata full EXITOSO den tur sentido!!!
Manera semper gradiciendo nos famia, friends y fans nan pa nan support, paso sin nan e lo no tabata fasil.
Nos next race event lo ta dia 4 oct durante un otro “One Day Bracket”.
Mientras tanto den e careda nan di street legal tambe Mad Max & Easy Racing lo tin representashon firme eyden.


text:
ORANJESTAD, Aruba
Buscando tur forma pa laba man di loke el a haci, Parlamentario Rocco Tjon a purba di usa un caso sumario contra di Parlamentario Benny Sevinger, pa trata di limpia un parti scur di su bida.
Melvin Tromp di partido AVP a reaccion riba decision di Corte den Prome Instancia, cu a dicidi cu no tin motibo pa exigi se Sevinger rectifica declaracionnan cu el a haci den direccion di Rocco, relaciona cu loka tabata bay rond ria Tjon pa loke un caso di pedofilia.
Ningun momento Corte a dicidi cu Tjon ta inocente di cierto acusacionnan cu ta bay rond relaciona cu su yiu muhe pero solamente a bisa cu parlamantario Sevinger no a presenta ningun prueba di loke el a trece dilanti.
“Ta impresionante con Tjon ta buscando unda cu ta pa gara na dje pa tapa algo cu su persona ta bon na altura a sosode y cu a crea situacionnan delicado pa esunnan envolvi.
Na varios ocasion mi persona a reta Rocco pa bin dilanti y aclaria e caso aki cu a sosode cu su persona y cu a pone cu el a wordo prohibi di tin contacto cu su yiu muhe pero nunca ela haci esaki y nunca ela desmenti algo cu a wordo treci dilanto contra su persona.
Anteriormente prome cu Parlamentario Sevinger a haci su declaracionnan den un conferencia di prensa, varios luna anterior mi persona na mas c’un ocasion a trece informacionnan fededigno dilanti sin nunca cu Tjon a acepta e reto pa bisa cu e cosnan aki no ta cuadra cu berdad.
Ta asuntonan serio pero mientras cu na varios ocasion su persona kier papia na varios ocasion riba integridad di hende, su persona mes no ta cumpli cu esaki dor di bin dilanti y admiti loke el a haci den e forma corecto.
Pa colmo Tjon ta bay usa otro colega parlamentario, kende tambe tin un reputacion dudoso y kende a haya su mes envolvi cu husticia y a wordo retira pa motibo di fraude cometi como presidente di fundacion Lotto pa Deporte, mustrando un biaha mas su falta di seriedad pa cu e caso serio aki.
Lo ta bon tambe pa sr Tjon confirma si e ta na altura cu hasta un carta a wordo dirigi na Gobernador di Aruba, caminda e mucha ta pidi permiso pa e no carga faam di su tata mas, ya cu ta informacion ricibi di hendenan cu ta hopi yega na e caso aki.
Ta cosnan cu ta dificil pa sconde, ta dolornan grandi cu el a pone hende pasa aden y no ta cosnan cu no por simplemente tapa ya cu tin hende innocente envolvi den e caso aki pero Tjon si ta kere cu e por sigui cu su bida normal mescos cu nada a pasa.
No solamente Tjon a faya caba cu su propio sanger pero e ta bayando como represetante di pueblo cu no ta luchando pa pueblo, cu no ta para pa interes di pueblo y cu mescos cu henter su fraccion, no ta luchando pa sirbi interes di pueblo.
Un set di representantenan di pueblo cu ta sirbi interes di gobierno riba interes di pueblo ya cu ningun ta saca un man pa presiona gobierno pa yuda pueblo den su necesidadnan,
Cantidad di promesa a wordo haci sin cu nan a wordo cumpli y pueblo tin un gobierno su dilanti cu solamente tin un solo solucion pa tur cos, cual ta medida y mas medida y na luga cu Tjon y su coleganan lanta para pa pueblo, awor ta cla pa bolbe sacudi cabes y bisa si y pro mas medida contra interes di pueblo,” Melvin Tromp di AVP a declara.


text:
Yama 10-10-10 “Dia di Outonomia” ta muestra di ignoransia di nos historia emansipatorio. Na 10-10-10 Antia Hulandes a keda desmantelá. Pa yama e fecha aki “Dia di Outonomia” ta hasi manera ta na e momentu ei nos a haña outonomia. No ta bèrdat.
Riba 10-10-10 Kòrsou a bira outónomo den Reino despues ku for di 1951 e tabata outónomo den bachi di Antia Hulandes (AH). Es mas, riba 10-10-10 Kòrsou a bira ménos outónomo ku AH tabata. Loke nos a hasi riba e fecha ei ta sali for di AH. Tabatin sigur tres otro fecha akordá pa Konseho di Minister pa desmantelá, pero ku no a logra. 10-10-10 a subi mesa na momentu ku un konsehero a kombensé algun minister ku e fecha ta “zona bon”. Mi tabata den e reunion en kuestion.
E proklamashon deskabeyá aki ta ignorá e kuantioso akshonnan di nos antepasadonan den e lucha pa outonomia. Outonomia no tabata un pakete ku a surgi riba un dia i sigur no riba 10-10-10. Bo tin e promé Parlamento ku a keda instalá na aprel 1938. Interim Regeling ku a sòru pa outonomia interno na febrüari 1951 i despues, Statüt na desèmber 1954. Na 1948 un lei nobo a proklamá ku tur hòmber i muhé por a vota. I asina tin hopi mas momentu den nos historia ku a kontribuí na outonomia inkluso loke Staten na 1946 a yama “e promé paso pa gobernashon propio”, esta nombramentu di un representante di nos pais na Hulanda. Esnan grandi den nos lucha pa outonomia e.o. a keda rekonosé pa Staten na 2013 (Moises da Costa Gomez, Abraham Chumaceiro, Généreux de Lima) i otronan no-rekonosé ainda, Charles de la Try Ellis i Damanan di Djarason.
Yama 10-10 “Dia di Outonomia” ta un falsifikashon di historia i un sla den kara di esnan ku a lucha pa mas ku 150 aña pa loke nos tin awe. E ta un intento pa adorashon propio. Bo ke selebrá 10-10 na 2019? Yamé Dia di Desmantelashon di Antia Ulandes. Yamé Dia di Kòrsou Outónomo den Reino. E no ta “Dia di Outonomia”.
Seoul, Repúblika di Korea


text:
Ya pa algunĀ siman caba Jhon Freddy Montoya, lider di proyecto di DepartamentoĀ di Cultura Aruba, ta planeando hunto cu e tecniconan di Cas di Cultura, Omar Brown y Elton Malone, filmacionnanĀ special pa Dia Internacional di Baile, cual anual ta cay riba dia 29 di April. Den temporada di COVID-19 produccionnan digital a subi, tambe na Cas di Cultura, pa keda duna aliento y alivio pa medio di arte y un medio pa expresion pa esnan trahando den arte y cultura, cual a prueba di ta indispensabel e aƱa nos tras.
E colaboracion a resulta denĀ un number record di produccionnan di video, traha den apenas tres dia, poni online homenagiando baile. Riba e paginanan di Facebook di Cas di Cultura y Departamento di Cultura un total di 18 video por wordoĀ admira. Esakinan ta estrena un candidat grandi di lidernan di baile na Aruba, di ballet clasico, pa folklor, baile contemporaneo, latin, aerial dance, hip hop, etc. Aparte di e videonan como producto, sigur puentenan aĀ wordo traha y crusa den e mundo di baile cu tambe a haya su slanan door di COVID-19. Ta yama un danki grandi na representantenan y maestra y maestronan di Club di Movimiento, NTG & NLT, Popcorn Dancers, Kozlov Dance Academy, La Pachanga, Jeanira Wernet, Aerial Dance Aruba, Step by Step Dance Studio, Scol di Baile Diana Antonette, Wilma Kuiperi, Madeleine Kelly y su grupo, Muchanan Sabi y Kids & Youth In Action. Tambe na maestro pianista Johnny Scharbaay cu a toca tur ritmo bou di solo pa acompaƱa tur bailador.
Baile ta un language international cu tur hende ta “papia” y no ta un dia so nos ta balore, pero henter aƱa. Nos ta mustra y expresa aprecio na tur e lidernan, maestra y maestronanĀ cu ta dedica diariamente pa haci bida na Aruba un tiki mas bunita, ritmico, melodico y cu menos stress pa medio di e Arte di Baile.
Publico ta keda cordialmente invita pa mira tur e videonan cu a wordo poni riba Facebook, cual tambe ta enrikese e archivo digital di nos personanan clave na Aruba pa cu baile. Keda pendienta mas programacion di baile profesional y alentador, organisa pa Cas di Cultura y su partnernan, mas leu den aƱa.


text:
KRALENDIJK – E ‘Tijdelijke subsidieregeling loonkosten en inkomensverlies CN’ (Areglo di supsidio temporal di gastu di suèldu i pèrdida di entrada Hulanda Karibense) i e ‘Regeling subsidie financiering vaste lasten getroffen ondernemingen Covid-19 BES’ (Areglo di supsidio finansiamentu di gastu fiho di empresa afektá Covid-19 BES), ta kaba e luna aki. E gabinete demishonario no ta mira un motibu pa desviá di e desishon pa Hulanda Oropeo, kaminda e areglonan di sosten di corona entretantu a para. Na total a paga un 98 mion dòler na Boneiru, Saba i Sint Eustatius via e dos areglonan aki. Ehekushon di esaki ta kai bou di e unidat SZW di RCN.
Areglo di Emergensia SZW
E asina yamá ‘Areglo di Emergensia SZW’ tabata sostené dunadó di trabou pa asina nan por a tene empleado, ku nan no por a duna trabou durante e krísis, den servisio tòg. E kompensashon aki tabata bini di e Ministerio di Asuntunan Sosial i Empleo. Segun e último listanan 699 dunadó di trabou a hasi uso di e areglo pa un total di 3535 empleado. Banda di esaki tabata suplementá e entradanan di 1079 empresario independiente i 554 eks empleado (ku no por a tene nan trabou) a haña un kompensashon via e Areglo di Emergensia. Ta trata di 4514 persona na Boneiru, 300 na Saba i 385 an Sint Eustatius. E suma final eksakto ainda no ta konosí – paso tin algun kaso ku ta den tratamentu ainda – pero ta trata di un total di mas o ménos 54 mion dòler. E Areglo di Emergensia SZW a terminá riba 13 di òktober 2021, eksaktamente 19 luna despues di e komienso. No ta posibel mas pa entregá un petishon.
Kompensashon EZK
E ‘Kompensashon EZK’ ta un supsidio for di Ministerio di Asuntunan Ekonómiko i Klima pa yuda empresario pa paga nan gastunan fiho durante di e krísis. E kompensashon ta konsistí di seis areglo ku ta sigui otro. A base di e último listanan den e promé areglo 901 empresario a hasi uso di e areglo, den e di dos 563, den e di tres 457, den e di kuater 419 i den e di sinku 453. Pa e di seis areglo te ku awor a otorgá 290 pago. Te ku 31 di òktober por entregá un petishon ainda. E suma total final ta parse di sali alrededor di 44 mion dòler.
Den e promé kuartal di 2022 un kòntròl adishonal lo tuma lugá. Kompania ku a saka den e sondeo, mester motivá e informashon ku nan a duna riba nan formulario di petishon ku dokumentashon mas aleu.


text:
…Ku un bunita apertura…
Willemstad – 12 di sèptèmber 2016 – Djadumingu último, Ofisina di Turismo di Kòrsou (CTB) a reintrodusí e evento kultural /turístiko ‘Curaçao Culture, Cuisine & Heritage Experience’. Meta di e evento aki ta pa e bishitante eksplorá e diversidat remarkabel di Kòrsou su historia, nos herensia kultural i purba nos kushina lokal. Esakinan ta ingredientenan masha importante di nos produkto turístiko.
CTB i CHATA ta invitá komunidat di Kòrsou pa partisipá na Curaçao Culture, Cuisine & Heritage Experience durante e próksimo fechanan kualnan ta: 25 di sèptèmber, 2 i 29 di òktober, 12 i 27 di novèmber, 4 i 11 di desèmber. Nos ta topa na Plasa Brion na Otrobanda!


text:
WILLEMSTAD- 21 di ougùstùs 2018 – Dia 26 i 27 di sèptèmber 2018, Ofisina di Turismo di Kòrsou (CTB) den kolaborashon ku Ministerio di Desaroyo Ekonómiko (MEO), Curaçao Hospitality and Tourism Association (CHATA), Curaçao Ports Authority (CPA) i Bureau Telecommunicatie & Post (BTP) lo ta anfitrion di e promé Konferensia Nashonal di Turismo (NTC2018). NTC2018 lo konsistí di seshonnan plenario, seshonnan ku ta tuma lugá na mesun momentu tratando kada unu un otro tópiko di interes i presentashonnan ku lo tuma lugá durante lùnch.
E meta di e NTC2018 ta pa konsolidá Kòrsou su plannan pa kresementu sostenibel den turismo ku lo mester kondusí na un transformashon berdadero den henter e sektor i ku ta trese benefisio ekonómiko pa gran parti di nos pueblo. Ademas, e konferensia lo ta un oportunidat pa huntu evaluá progreso di Tourism Master Plan a base di e ophetivonan fihá, i palabrá ki rumbo lo sigui den futuro pa yega na mas desaroyo sostenibel. Na e konferensia lo tin oradó lokal i internashonal ku lo presentá e mihó práktika- i strategianan riba tereno di merkadeo i desaroyo di produkto ku ta esensial pa kresementu di industria di turismo na Kòrsou. Durante e konferensia di prensa, minister di Desaroyo Ekonómiko, Dr. Steven Martina a splika kiko ta e motivashon tras di e promé Konferensia Nashonal di Turismo, i CTB na su turno a duna mas detaye tokante e tópikonan, programa i oradónan di e konferensia. CHATA, MEO, BTP i CPA na nan turno a elaborá riba kada un su ròl i riba nan aporte na e promé NTC2018.
Tema di NTC2018 ta: Trahando na kresementu sostenibel di turismo mediante transformashon inovativo. Na e konferensia, e partisipantenan lo risibí informashon riba tendensianan aktual ku ta hunga un papel importante den turismo, ideanan inovativo i strategianan, tur ku e meta pa logra desaroyo sostenibel di nos turismo. Éksito di e konferensia lo ta basá riba kolaborashon entre sektor públiko i privá.
Algun di e tópikonan ku lo keda tratá dia 26 i 27 di sèptèmber ta: Finansiamentu di Turismo, Futuro di Sostenibilidat Urbano i e konsepto di ‘Smart Cities’, Siguridat di Públiko, Transporte riba Tera, Legislashon riba Tereno di Turismo na Kòrsou, ‘Back to the Future’: E Generashon Nobo di Biahe Krusero, Norma di Kalidat den Turismo, Merkadeo Digital i mas.
Ken lo benefisiá di partisipá na e konferensia?
Profeshonal di merkadeo i benta, consultant, entidat di gobièrnu, agente di servisio na kliente, Inmigrashon, Duana, taksista, funshonario di haf i aeropuerto, kompania di utilidat, komèrsio por detal, guia turístiko, edukadó, empresario, representantenan di NGO, studiante di universidat i públiko general interesá den e tópikonan ku lo keda tratá.
Kiko mester hasi pa por partisipá?
Pa haña e programa kompleto i registrá pa e seshonnan grátis i e presentashonnan durante lùnch, por bai na www.curacao.com/ntc2018.


text:
Si bo no tin tempo pa bay gym, aki tin un ehercicio cu por aumenta bo gluteo, mientras bo ta wak bo serie faborito na cas. Sigui e rutina di ehercicio aki, cu ta ideal y efectivo.
Ehercicio 1:
Drumi boca bou, cu bo brasanan pega na bo curpa, flexiona bo pianan, mantene e plantanan di bo pia riba cama, hisa bo torso y baha. Hacie 25 biaha.
Ehercicio 2:
Drumi boca abou, cu bo brasanan, elleboog y rudia riba corchon, flexiona bo pianan na haltura di bo heup, hisa bo pia drechi ariba, sin stop di flexiona bo rudia, bah’e y cambia di pia. Hacie 20 biaha cada pia.
Ehercicio 3:
Para, poniendo bo lomba na un stoel, hiba bo brasanan patras y recarga e palmanan di man na e rand di e stoel, baha bo curpa (flexionando bo rudianan) y permanece den e posicion aki pa 5 minuut.
E clave ta den comprimi e gluteonan durante henter e rutina. Haci e rutina por lo menos cada tres dia y diberti mientras bo ta logrando un gluteo di impacto pa e temporada di Semana Santo.


text:
Dialuna anochi pa 11:05 central di polis ta wordo notifica di un atraco cu a caba di tuma lugar na Well Done Snack na Tanki Flip. Na yegada di patruya di polis ta bin compronde di e señora trahando na e truck cu un rato prome tres (3) hende homber bisti full na preto cara tapa a comete e atraco.
Nan a papia papiamento. Dos di nan tabata tin cuchiu y un di nan un arma di candela. Nan lo a bay cu un tas di e señora cu su papelnan aden y tambe afl 200,-Nan lo a huy na pia .Pa 11:17 central ta wordo notifica cu un otro atraco a tuma lugar na Ruiz take away.
Ta mustra cu ta mesun tres personanan mirando cu nan tin mes un discripcion cu esnan cu a comete e atraco un rato prome na Well Done Snack. Na Ruiz Take Away nan lo a bay cu mas o menos afl 100,-Atraco Team a presenta na tur dos lugar y diferente patruya di polis a cuminsa cu busceda di e 3 atracaonan. Ken cu a wak algo of sa algo jama e tiplijn di polis cu ta 11141.


text:
E tipo di proyectonan manera e mercado na Flor Oriente cu ta tuma luga awe den pleno curason di Rancho, pero tambe e caminata of tour den Rancho ta yuda cambia e percepcion cu tin paden y pafo di e bario historico aki.
Tur hende ta consciente di e problematica social cu tin den Rancho. Pero e tipo di proyectonan aki tin un impacto psicologico faborabel pa nan habitantenan, y ta pone e bario aki den un spera mas positivo. Pa ehempel pa medio di e caminata den Rancho, nan ta laga te hasta e hendenan di e bario mes compronde kico ta nan historia, y historia di cierto monumentonan. E bario aki tin e dinamica semper cu hendenan nobo ta bay biba den dje.
E tipo di pedagogia of educacion aki ta den tur nivel fei muchanan, studiantenan y universitarionan. Universidad di Aruba (UA) ta cerca di Rancho y practicamente e ta haya cu nunca nan no tabatin e atencion pa locual ta tuma luga den su mesun area. Pero durante e ultimo cuater a├▒a nan a bin cu un bon relacion di trabou cu UA, specialmente den e parti social y tambe den hospitalidad y diferente materia. Tambe tin studiantenan cu ta bin di afo pa intercambio academico. ÔÇt'Locual nan ta mira cu Rancho tin asina tanto cos pa ofreceÔÇŁ, segun presidente di fundacion Rancho, Clifford Rosa.
Academico
Segun sr. Rosa tin un aspecto academico cu tambe mester tene na cuenta. Hopi biaha nos tur por pensa riba problema social so. Un problema social cu por ta individual tambe. Sinembargo ora cu bo ta papia cu e individuo mes, e no ta haya cu e ta parti di un problema social. Pues pa e aspecto academico e bario aki a sufri di un desaroyo economico cu no a tene cuenta cu e impacto social.
E fundacion aki a purba trece dilanti pa nos tin mas consciencia riba con economia tin su impacto social. No tin ainda un estudio haci con ta wordo midi un impacto social. E parti negativo cu e mes cu a lanta den Rancho a sinti tempo di mucha, ta e stigma negativo cu a wordo crea. Ora bo ta bisa cu bo ta bin di Rancho, e ta crea un ambiente te hasta negativo cerca cierto hendenan.
Sinembargo e ta haya cu esaki no ta kita afo cu tin otro cosnan den bario cu si ta positivo. E aspecto aki e fundacion ta purba di hiba esaki na e comunidad di Rancho, entre otro pa medionan di actividad di arte y cultura, y e tipo di tour of caminata cu nan ta realisa cu mandatarionan, turistanan, studiantenan, etc..Esaki ta crea un dinamica positivo pa e habitantenan di Rancho, pero tambe pa esunnan cu ta bin bishita.
Segun sr. Rosa, for di inicio di 2010 cu e fundacion aki a wordo establece, nan ta bin trahando riba proyectonan cu por conserva historia y cultura di Rancho. ÔÇt'Pero tur esaki tambe ta bin bou un capa cu tin di haber cu un transformacion di Rancho.ÔÇŁ
E transformacion aki no ta algo simpel mirando e complehidad cu tin den e desaroyo historico di e bario aki. Nan ta trahando pa documenta of re documenta hopi di e tipo di informacion aki y resalta locual tin como material intangibel y tangibel. Un aspecto tin di haber cu e edificionan monumental cu tin den e bario aki, kico nan tin pa ofrece pa yuda e fundacion y e bario mes pa engrandece cultura y historia di Rancho.


text:
ORANJESTAD - E siman aki ta celebra World Antimicrobial Awareness Week, esta un siman unda mundialmente ta pone enfasis riba e uzo corecto di antibiotica. Esaki ta encera e indicacion corecto, den e dosis corecto y e duracion corecto pa asina nos frena e microorganismo resistente pa antibiotica (superbug).
Di 18 pa dia 24 di november nos ta para keto un rato riba esaki y e aña aki e team, esta HOH su A-Team (Antibiotics Team) tras di esaki ta pone extra atencion riba alergia pa antibiotica.
“Resistencia pa antibiotica ta un problema mundialmente conoci na hospitalnan. Durante e siman aki na HOH ta enfoca riba alergia pa e grupo di antibiotica penicilline pero tambe en general. Profesionalnan den cuido medico hopi biaha ta encontra pashentnan cu ta informa of registra cu nan tin un alergia pa antibiotica. Mayoria di biaha pa e grupo di penicilline. Esaki por tin consecuencia cu e pashent ta haya antibiotica di ‘second choice’ cual cu por ta menos efectivo pa trata e infeccion of tin mas efecto secundario.
Ademas, investigacion internacional a deduci cu si un persona a yega di ta alergico pa cierto antibiotica esaki por resolve su mes despues di tempo. Ta importante pa tin tur informacion tocante e pashent su historia di remedi y cualkier alergia asina Internista Jaclyn de Kort ta splica.
Jacomien Aleman, Boticario na HOH ta conta cu “dunado di cuido lo combersa cu e pashent tocante su alergia di antibiotica. E dunado di cuido por ta un dokter, un nurse of empleado di botica na Hospital. Ta puntra informacion tocante e alergia, cuanto tempo pasa tabatin e alergia y tambe con severo e ta. Despues por registra esaki den e sistema electronico di prescribi medicamento na hospital. Si despues un otro persona ta prescribi e remedi aki e lo haya un aviso estilo ‘pop-up’ cu ta adverti contra y hasta si ta un alergia severo e lo wordo blokia. Consecuentemente, e remedi no por wordo prescribi mas pe pashent.
Pa Hospital pues, ta importante pa tin un bon registracion pa asina evita uzo innecesario di antibiotica cu por tin consecuencianan pe pashent manera efectonan secundario y admision mas largo den hospital ademas cu banda di esaki ta crea resistencia pa antibiotica (antimicrobial resistance). Na final, esaki ta solamente ne beneficio y calidad di cuido pa pashentnan. Ban sea consciente cu nos medicamento!
ORANJESTAD - Awe merdia Federacion di Trahadornan di Aruba (FTA) y Boticanan di Servicio a firma nan di dos contrato colectivo di trabao (CAO). Den e acuerdo aki e enfoke principal tawata fortificacion di e poder di compra di e empleado, cual a resulta den tanto un aumento porcentual di salario pa e duracion di e acuerdo como tambe un ahuste na e structura di salario, ampliando esaki pa asina tin mas espacio pa crece. Ademas a acorda un aumento anual di e bonus di fin di aña como tambe e dianan di vakantie. E CAO tin un duracion di 4 aña.
ORANJESTAD – Recientemente Aruba Airport Authority N.V. (AAA) a organisa su di tres “Spotter’s Day”. Desde 2018, Aeropuerto di Aruba a reconoce cu tin un interes grandi pa “plane spotting” na nos isla. Mas y mas spotter ta ‘tag’ Aeropuerto di Aruba den nan potret y pa e motibo ey, na 2018, a tuma luga e prome “Spotter’s Day”. Debi na e interes grandi ricibi, a dicidi cu “Spotter’s Day” lo bira un evento anual pa Aeropuerto di Aruba. Despues di dos aña ausente, e aña ‘ki a invita tur spotters pa asina aplica pa participa na Spotters Day.
ORANJESTAD - E asosacion conoci como Aruba Timeshare Association (ASA) su iniciativa di entrenamiento rond e isla, presenta pa CHTA Education Foundation, a haya un sorpresa riba recientemente ora cu pa medio di Tom Pas cu a pasa un rato pa combersa cu e 24 supervisornan. Pas tabata gerente di Education Foundation entre 2002 cu 2013 y ta pasiona riba su desaroyo personal y yuda otro hende haya un chens pa mehora nan bida profesional.
ORANJESTAD – Segun e ultimo encuesta di Noticiacla na luna di augustus di e aña aki, Aruba tabata dividi riba e tema di matrimonio di mesun sexo. Por lo menos entre e 850 personanan cu a participa den e encuesta. Y entre esnan cu tabata pro pa cambia e ley pa permiti matrimonio di mesun sexo, e grupo mas grandi tabata kier pa esaki sosode pa medio di un referendum. Interesante ta cu den e encuesta aki, e participacion di hende muher tabata mas cu e ser masculino, reparti 54% contra 46%. Un 1% tabata registra como ‘otro’.
ORANJESTAD - Evert Bongers, autor di varios publicacion tocante historia di Aruba manera e.o. ‘Augustus scur’ y ‘De kolibrie op de rots: En meer over de geschiedenis van Aruba’ a publica awor su buki titula ‘Goudkoorts! En meer over de geschiedenis van Aruba’. Directora di Biblioteca Nacional Aruba a ricibi algun ehemplar for di sr. Evert Bongers pa e coleccion nacional como tambe e coleccion di biblioteca publico. Pronto por consulta of lesa e buki aki na biblioteca.
ORANJESTAD - Diasabra 3 di december ultimo tabata e dia special rond mundo pa pone atencion na e Persona cu Limitacion. E aña aki atrobe Departamento di Asunto Social a para keto riba e dia pa reflexiona riba e bida di e persona cu ta biba cu un limitacion na Aruba. E tema di Nacionnan Uni pa 2022 ta “Solucionnan transformativo pa desaroyo incluso: E rol di innovacion pa fomenta un mundo accesibel y husto (Transformative solutions for inclusive development: The role of innovation in fueling an accessible and equitable world) ”.


text:
WHO ta deklará situashon di emergensia pa salú públiko di importansia internashonal
WILLEMSTAD – Ministerio di Salú, Medio Ambiente i Naturalesa a tuma nota di e deklarashon di WHO riba 30 di yanüari 2020, kaminda a deklará e “outbreak” di e vírùs 2019-n Coronavirus, un “Public Health Emergency of International Concern (PHEIC)”.
Esaki ke men ku e vírùs tin e potensial di (sigui) plama pa mas pais i ku mester di esfuersonan kordiná for di diferente pais pa evitá ku e vírùs ta sigui plama. Esaki ta nifiká pa Kòrsou, ku nos ta sigui ku mesun alerta i preparashonnan pa un eventual kaso di importashon di e 2019-novel Coronavirus na nos isla.
Un apelashon ta bai na komunidat pa keda tuma e medidanan nesesario pa evitá ku e vírus ta plama manera: laba man regularmente, tapa boka i nanishi ora tosa òf nister, usa tissue ora ta tosa i despues benta esaki afó. Ku no tin tissue, tosa òf nister den bo èlebog òf parti ariba di brasa. Ku bo ta sinti bo kurpa malu, keda kas i si mester tuma kontakto ku bo dòkter di kas.


text:
ORANJESTAD – Gobierno lo mantene e deduccion pa inversion den inkomstenbelasting (impuesto di entrada) pa eenmanszaken, y tambe den winstbelasting (impuesto di ganashi) pa NV’s y VBA’. Minister di Finanza Xiomara Maduro a informa esaki riba su pagina di Facebook e siman aki. Ademas e mandatario a sigura cu e proposicion final pa reforma fiscal ta keda anuncia e luna aki.
ORANJESTAD - Diaranson atardi 7 di december, riba Dia Internacional di Aviacion Civil, e compania Medwork a ricibi for di Minister di Transporte Sr. Ursell Arends, nan certificado di aprobacion. Cu esaki, Medwork a keda oficialmente certifica door di Directie Luchtvaart pa por haci keuring medico di profesionalnan di aviacion, manera pilotonan y controladornan di trafico aereo.
ORANJESTAD – Un dia despues di e sentencia monumental di Corte dialuna unda cu tres hues a dicta cu matrimonio di mesun sexo ta posibel na Aruba y Corsou, gobierno di (por lo menos) Aruba ta keto keto. Noticiacla a haci intento pa un reaccion di e mandatarionan, pero te awor, tin un silencio riba esaki. Tanto prome minister Wever como minister di husticia Tjon no a reacciona ainda pa NoticiaCla. No ta conoci si nan ta formulando un contesta ainda, y cu tin cu duna nan e tempo pa asimila e cambio aki, por lo menos legalmente. Asina mes, e unico politico local cu a reacciona habri riba esaki, ta e lider di partido ACCION21, Miguel Mansur. E lider politico aki nunca a sconde e hecho durante e ultimo eleccion cu e ta e unico lider politico homosexual. Su contesta riba e sentencia ayera tabata corto pero claro, y a bisa solamente en corto, ‘porfin’ riba su pagina social. Mientras cu gobierno a keda keto (ainda) publicamente, e mester reacciona oficialmente dentro di e tempo stipula y wak si nan ta bay den casacion. Noticiacla a compronde cu e posibilidad pa esaki tuma lugar ta casi un hecho, mirando e pensamento for di comienso cu Aruba no ta bay ‘permiti’ e cambio di ley aki ‘ainda’.
ORANJESTAD – E subida di tarifa cu 1 Florin pa autobus nota drenta na vigor awe mas! Asina minister di transporte Ursell Arends a confirma e siman aki. Segun e mandatario, durante e ultimo dianan a tuma nota di diferente expressionnan di parti di chauffeurnan di autobus chikito encuanto e subida di tarifa cu 1 Florin, indicando cu lo kier cuminsa cobra esaki entrante 1 di december 2022. Pero e proceso legal pa regla e tarifa nobo no ta finalisa ainda segun e mandatario.
ORANJESTAD – Embahador di Reino Hulandes na Venezuela Robert Schuddeboom a reuni cu minister di husticia Rocco Tjon e siman aki, riba entre otro e reapertura di frontera cu Venezuela. Durante e reunion aki, Aruba a duna un splicacion amplio di e grupo di trabou cu ta preparando pa cu esaki, como tambe e analisisnan pa loke ta e impacto di esaki, teniendo na cuenta e parti di siguridad.
ORANJESTAD – Awe tardi gobierno y Aruba Tourism Authority a lansa un proyecto innovativo caminda nos localnan y turistanan pa medio di nan telefon, por scan un QR code cu lo ta accesibel riba e caminda di Boardwalk Malmok y nan lo por scohe diferente hercisio.
ORANJESTAD – Despues di retraso di 2 aña, ta inicia fase 3 di proyecto Baby Beach. Dialuna mainta Minister Dangui Oduber tabata na Baby Beach caminda e a anuncia cu ta sigui traha ariba e masterplan di Seroe Colorado den e caso aki e proyecto di Baby Beach, anunciando e Fase 3 di Baby Beach su MasterPlan. E proyecto aki mester eleva henter e area rond di e playanan aki teniendo na cuenta e importancia di conserva nos naturalesa, creando asina un desaroyo di embeyesimento di e area na un manera sostenibel.


text:
Heart Walk 2022 di Mary Joan Foundation un bes mas tabata uno exitoso.
Maestro di ceremonia oficial p’e caminata 2022 tabata Addonsito Croes pa cual e ultimo aki a gradici e fundacion aki p’e oportunidad aki, di por a duna su ‘granito di arena’ pa esaki tabata un evento exitoso.
El a gradici un y tur pa e sosten duna n’e fundacion importante aki di nos pais.
Rib’e dia di e caminata Croes a ricibi sosten di Erik Gomes, cu tin mas di 14 aÑ
Tambe mi ta gradici tur persona di e multitud cu a acudi pa nan sosten na e fundacion importante aki na Aruba. E dia di e caminata mi aña ta coopera cu MJ Foundation cu sonido.


text:
Den un reciente entrevista cu directora di Santa Rosa, sra. Nathalie Maduro ta comparti riba e 170 peticion cu a drenta pa permiso pa piscado, di esaki 161 a keda procesa y entrega 112 carta oficial di minister.
E persona ta haya su carta, sticker riba e speargun. Tambe ta splica tur hende riba e proceso su tras. Mirando cu tin cu cumpli cu tur e leynan. Awo esaki por bay mas facil pa piscado cu tambe a perde trabou.
Sra. Maudro ta bisa cu e sector di pisca a desaroya y tin hende ta pisca den diferente forma pero mester ta responsabel. E peticion di persona tin cu bay BID, pa despues minister pa e bin Santa Rosa pa asina nan haci e screening.
Ora caba cu screening di documento, e persona ta bin na remarke pa haye, e ta bay BID pa bay minister pa asina keda firma pa Santa Rosa y minister despues e persona por pasa busca su documento/permiso.
Sra. Maduro tambe ta aclara riba e piscado cu a reclama cu supuestamente lo ta cobrando 300 florin pa permiso. “Esey no ta bera, no ta cobrando pa ningun permiso, nos no ta cobrando ni pa registra, tur persona por haci’e libremente.”
E ta splica cu ora e documento pasa pa minister, e no tin otro departamenrto extra cu e ta bay pa haci un cobransa. Sin embargo e por ta cu persona cu ta pidi fabor na otro ta cobra esaki pa su mes.
Ta importante pa verifica cu Santa Rosa pa asina nan por duna e informacion, y pa cada hende haci nan mesun buelta den papel, registra y e parti di stickers pa nan firma p’e. Pa tene tur cos na ordo, pa dia di mañan cu kustwach controla tur cos cana manera debe ser y cu no mester kira e permiso.
Ta encurasha den caso cu hende no tin email pa asina bin Santa Rosa bin personalmente cu tur informacion cu mester pa BID. “Cada persona ta responsabel pa locual nan registra, ta importante tene cuenta cune. Nos kier pa tur hende practica den forma responsabel y exito pa tur e piscadonan.”


text:
ORANJESTAD, Aruba – 10 di augustus 2017: Riba diaranson 10 di augustus 2017 Korpschef di Polis a tuma nota di un noticia/informe relaciona cu un cantidad di vest di seguridad cu lo a ser entrega na varios miembronan di Cuerpo Policial Aruba door di un agencia di noticia (den e caso aki 24ora.com). Como Korpschef di Polis mi no tabata na haltura di esaki.
E noticia aki a causa cierto reaccion for di varios cuidadano pero principalmente di hopi miembro di polis mes.
Como Korpschef di Polis,mi ta di opinion cu specialmente durante un temporada asina dificil manera den un anja di election politico nos como Cuerpo tin cu evita cu por tin duda den nos imparcialidad. Como Korpschef semper un di mi prioridadnan ta e seguridad di nos coleganan. Como tal semper nos a traha hunto cu diferente partnernan strategico pa yega na mas fondo y material pa e Cuerpo por funciona optimal y na un manera safe.
Pa nos e ta importante pa mantene e confianza di tur persona den e comunidad.
Nos imparcialidad no mag di wordo questiona ‘at all’ pa asina nos por sigi goza di e confiansa ey.
Nos di Cuerpo Policial ta gradici sinceramente e gesto di solidaridad pa cu nos Cuerpo pero mester rechaza esaki respetuosamente pa no tin duda den nos objectividad. Den e mesun rosea nos kier informa cu ya caba tin un cargamento di vestnan di seguridad na caminda cu pronto lo wordo entrega na nos miembronan. Nos kier sigura nos comunidad cu nan por tin confiansa absoluto den e imparcialidad di nos Cuerpo.
Atentamente,
mr. A.E. Richardson
Alto Comisario di Polis


text:
COVID-19 ta causando panico, stress y ansiedad na henter mundo, pero afortunadamente por tin poco alivio di parti e dokternan online cu ta informa tocante e situacion actual. Tin dokternan riba Facebook, Tik Tok y YouTube, cu ta haci tur loke ta posibel pa nan informa y consola e publico durante e temponan difícil aki.
Un di e dokternan mas influyente riba Youtube ta Dr. Mike, cu ta post videonan tur siman riba actualisacion di coronavirus. E ta haci su maximo esfuerso pa duna e informacion mas preciso. Cada siman e ta recapitula e situacion di coronavirus, hopi biaha desacreditando informacionnan fout cu ta transmiti tocante COVID-19. E ta ser mira como un fuente hopi confiabel riba internet, ya cu e ta brinda solamente informacion preciso.
Su motto durante e temponan aki ta: “Alert not Anxious”.
Hopi hoben y young adults ta riba social media, specialmente den e dianan aki. Un di e social apps mas popular ta Tik Tok. Ademas di wak challenges di baile y videonan dibertido, tin tambe dokternan riba e app aki. Nan ta post videonan di 15 pa 60 seconde di duracion pa informa e publico tocante e virus. E ‘short videos’ aki ta ‘straight to the point’ y ta resalta e aspectonan importante cu nos mester corda: keda na cas, laba e mannan, no mishi na e cara y con pa anda cu ansiedad pa causa di e virus. Dokternan rond di henter mundo ta uni pa informa y brinda consuelo na nan audiencia.


text:
Diabierna ultimo e turistanan Dominic y Ana Gallardo ta turistanan di Philadelphia, Pennsylvania, y diasabra awo mester regresa nan pais. Ayera nan tabata disfruta di nan estadia, pero asina cu a yega bek hotel a informa nan cu mester sali for di Riu mas tarda e dia siguiente. E pareha turista no tabata sa nada cu e restaurantnan y tur luga publico ta cera awe nochi pa 10:00 y tur esaki ta un sorpresa pa nan.
Nan ta purbando di haya conexion via telefon y internet cu e aerolinea American Airlines, pero a recomenda e pareha pa bay aeropuerto. Si no yega na un solucion, nan ta pensa cu e hotel no por saca nan afo y e ta spera cu nan no lag’e sin niun caminda di keda.
Arturo Ponson a cumpra ticket cu American Airlines, pero mirando cu e frontera ta cera el a presenta na e aerolinea pa haya mas informacion. E kier sa kico ta su derechonan, pasobra aworaki e ticketnan ta hopi abou pero ora a cumpra esaki a paga hopi placa. Awo nan kier sa cu ora nan tempo di biahe yega e prome siman di April, nan no tin cu paga boet y keda pega.
Eline Leijdekkers tin un biahe cu American Airlines pa bay vakantie na Orlando y a presenta na e aerolinea pa haya mas informacion. Su vakantie lo ta te Juli y ta kere cu e no lo tin problema, pero ta desea di ta sigur. Eline Leijdekkers ta kere cu pa Juli aki na Aruba e lo a caba, pasobra aki a tuma e stapnan hopi lihe. El a sigui bisa cu gobierno a cera e scolnan ta algo bon, pero tambe ta spera cu hendenan no sigui sali y no haci joke. E ta conseha hendenan pa cuida nan mes, si ta bebe algo corda haci man limpi lihe pa evita di haya e virus.


text:
Nos por tabata testigo recientemente di un pleito entre simpatisante di partido, uno ministro, otro periodista. Mientras esun tabata kere cu e ta cuestionando, e otro tabata haya esey acusacion y kier mira prueba. Dentro di poco esaki por tin su continuacion den corte. Esaki a pesar cu e periodista a haya retiro di su dunado di trabao, cu sa bon ta ken ta percura pa entrada na corant. Na dado momento, tambe partido mayor den oposicion a vocifera su dudanan den un carta, cu un lista di pregunta dirigi na e ministro en cuestion, cu e peticion pa contesta esakinan por escrito. Pa por trece un poco claridad, asina leu cu ta posibel, laga nos analisa loke tin riba mesa awor. Basicamente tin dos punto importante:
Ministro ta ser acusa, o sospecha, di tin participacion den cierto empresanan como doño, algo cu no lo cuadra cu su posicion di ministro;
Ta sospecha cu tin empresa cu ta ser privilegia pa e ministro, den otorgamento di contracto cu Aruba Tourism Authority (ATA).
Pa loke ta trata e prome punto: como contesta riba e acusacionnan, tanto e ministro como e director di e empresanan a desmenti cu e ministro ta doño. Pa proba esaki a mustra riba cu nomber di ministro no ta aparece como director niun caminda. Esaki por cualifica simplemente como un argumento sin fondo. Cualkier NV of otro forma legal por tin director sin cu ningun di nan ta doño. Doño ta ora bo ta accionista, bo so of hunto cu otro persona, di e compania. Of ora bo ta doño di un empresa individual, un ‘eenmanszaak’. Asina ta cu e copianan di Camara di Comercio cu ta mustra cu ta e amigo ta doño y no e ministro, no ta proba nada, tampoco na fabor di e ministro. Su defensa ta di mesun calidad cu e acusacion. Si por mustra e registro di accionista, up to date y confiabel di e companianan, nos lo ta papiando diferente. Tanten cu esey no ta riba mesa, nos ta papiando den bashi.
E asunto di permiso pa e logo di Aruba ta otro caso cu mester analisa separadamente. Kico ta e caso di e empresa GRAPHI-X & BEYOND (of GRAPHIX AND BEYOND, of G&B GRAPHIX and BEYOND N.V.)? Prome tabatin un eenmanszaak inscribi na KvK (GRAPHIX AND BEYOND) cu ta riba nomber di Natasha Roga. Dia 13 di maart 2003 a cera e negoshi aki. Dia 1 di september 2002 a habri un ‘vennootschap onder firma’ (VOF, partnership), GRAPHI-X AND BEYOND, cu dos partner, un di nan esposa di e ministro y e persona menciona anteriormente cu tabatin e eenmanszaak bao di (practicamente) e mesun nomber. Dia 12 di juni 2009 ta cera e ‘VOF’ y e señora Roga ta lanta riba mesun fecha atrobe un ‘eenmanszaak’ bao di e nomber Graphi-X & Beyond.
Despues a lanta un NV cerca notario, dia 5 di september 2011. E NV aki, cu nomber G&B GRAPHIX and BEYOND NV, cu tin como director y accionista unico e mesun señora Roga. E NV aki te dia di awe no tin un permiso di Asunto Economico pa opera, segun datonan publico di Camara di Comercio.
Awor ta bin e parti interesante di e storia: dia 24 di juni 2011, ora cu ATA ta saca un anuncio oficial bisando cu e compania Graphix & Beyond ta e unico compania autorisa pa uza e logo referi, ta existi un solo compania cu por tabata e beneficiario den e caso aki y esey ta e eenmanszaak nobo Graphi-X & Beyond, bao di KvK no. 38735. Na e momento ey, no tabata existi ningun G&B Graphix and Beyond NV ainda. Loke mester clarifica awor ta e traspaso di e permiso di e eenmanszaak di Graphi-X & Beyond pa G&B Graphix and Beyond NV, y manera ta resulta awor, di e NV aki pa DAMOX NV, cu a lanta 1 di augustus 2011, pues tambe despues cu a otorga e permiso na Graphi-X & Beyond. Si acaso a otorga e permiso na juni 2011 na un di e otro companianan menciona aki, anto mester splica con: companianan cu a cera caba, of companianan cu no tabata existi ainda, por haya un contracto cu ATA, un entidad semi estatal, cu ta mara na tur ley vigente pa haci negoshi legalmente corecto.
Nos conclusion den e puntonan trata aki ta cu: 1. Nos no ta expresa opinion algun tocante supuesto posicion di propietario di e ministro, mientras no ta mira prueba palpabel den forma di participacion como accionista den un empresa; 2. Nos ta kere cu e ministro mester duna mas pronto posibel un clarificacion, cu e documentonan corespondiente, ta con e otorgamento a tuma luga, y specificamente e traspaso, si esey a tuma luga, na dos ocasion pa dos entidad cu a primera bista no tin nada di haci cu esun cu a haya e permiso inicialmente; 3. Tambe mester clarifica pakico no a haci destaho publico nobo, y a opta pa traspasa e permiso sin mas riba otro entidad huridico. Palabra ta na ministro.


text:
Pronto Aruba lo haya un instituto linguistico nacional
Oranjestad – Departamento di Enseñansa Aruba (DEA) a ricibi e bon noticia cu Conseho di Minister a firma un acuerdo di principio (principeakkoord) pa lanta un instituto linguistico nacional.
Esaki a sosode despues cu minister Endy Croes a pidi pa trata e topico aki a base di un nota di conseho di DEA.
Dicon ta importante pa tin un instituto linguistico nacional
E meta principal di e instituto ta pa traha riba cuido y desaroyo di Papiamento. E instituto ta percura tambe pa un maneho di idioma nacional. Papiamento ta herencia cultural di Aruba y idioma materno di mayoria di nos habitantenan. For di 2003, ora cu Papiamento a bira idioma oficial di Aruba, gobierno a indica caba cu e ta desea di stimula uzo di e idioma den diferente sector. Na 2018 tambe Parlamento a aproba diferente mocion, caminda ta pidi pa sigui traha riba ortografia, un diccionario splicativo y conservacion di Papiamento. Pa logra tur esaki, ta necesario pa bin cu un bon planificacion y maneho di idioma. Esaki ta loke e instituto linguistico lo ta encarga cu ne.
E proceso
Na december 2021 DEA a tene un reunion cu minister Croes, den cual e seccion encarga cu idioma, Proyecto Idioma den Enseñansa, a duna un presentacion amplio tocante e topico. Minister Croes di su banda a reconoce e importancia di un instituto. Consecuentemente DEA a entrega un nota di conseho cerca minister Croes, den cual ta describi e meta y e tareanan nucleo di e instituto. Pa yega na e nota a consulta cu Fundacion Lanta Papiamento como stakeholder. Mirando cu ta trata di un instituto pa pais Aruba, minister na su turno a trece e topico dilanti den Conseho di Minister.
E siguiente paso
E acuerdo di principio ta encera cu lo instala un grupo di trabou of comision cu dentro di tres luna lo duna gobierno conseho riba e miho forma pa organisa e instituto. A base di esey lo dicidi tambe bou di cua ministerio esaki lo cay. Mirando e situacion financiero actual, e instituto por lo pronto lo ta ubica na John F. Kennedy Education Center y lo haci uzo di personal existente den gobierno.
Pa medio di esaki DEA ta felicita pueblo di Aruba cu e logro aki, cu ta un bunita regalo pa Dia di Idioma Materno.
Dia Internacional di Idioma Materno
Dia 21 di februari ta Dia Internacional di Idioma Materno. Esaki ta un fecha cu UNESCO a proclama formalmente na aña 1999 pa hende ta consciente di e diversidad linguistico y cultural na mundo y pa promove multilingualismo.
Info / Contact
Departamento di Enseñansa Aruba (DEA) | Proyecto Idioma
Scroll To Top
- March 2022
- February 2022
- February 2021
- October 2020
- December 2019
- September 2019
- August 2019
- May 2019
- December 2018
- November 2018
- September 2018
- August 2018
- July 2018
- June 2018
- May 2018
- January 2018
- September 2017
- April 2017
- March 2016
- February 2016
- May 2015
- February 2015
- June 2014
- May 2014
- February 2014
- April 2013
- March 2013
- February 2013
- March 2012
- February 2012
- December 2011
- November 2011
- August 2011
- July 2011
- February 2011
- August 2010
- July 2010
- May 2010
- April 2010
- March 2010
- February 2010
- January 2010
- November 2009
- October 2009


text:
Kralendijk- Un total di 288 hende a keda bakuná na Boneiru djdabièrne. Esaki ta a sifra mas haltu ku a logra asina leu.
Pa loke ta trata e kantidat di hende ku a registrá te asina leu pa bakuná, esaki a subi na 2906. Esaki ta u subida ku solamente 63 persona. Esaki ke men ku mas hende ta keda bakuná, ku hende nobo ta registrá.
Pe e siman benidero elekshon pa parlamento na Hulanda lo stroba a bakunashon. Tin habitante ku tabata tin sita pa dia 16 i 17 di mart, i nan a risibí mensahe ku nan fecha di bakunashon a hala atras pa medio di elekshon riba di 17 mart 2021.
Lesa tambe:
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut
- Vakatura Commissaris BonLab


text:
sra. Pauletta di frakshon di PAR, Tópiko: ‘remarkabel kuantu keho tin pa ku abuso laboral’
Na: Minister di Desaroyo Sosial, Labor i Bienestar
Sr. H. Koeiman
Tauber-building, Prinsenstraat
Presente
Kòrsou, 21 di mei 2019
Tópiko: ‘remarkabel kuantu keho tin pa ku abuso laboral’
Apresiabel minister Koeiman,
Organisashon Internashonal di Labor (ILO) durante e aña 2019 a dediká den kuadro di selebrashon di 100 aña ILO hopi atenshon na abuso laboral. Abuso laboral di tur tipo i den tur sektor.
Ta remarkabel kuantu keho tin pa ku abuso laboral. Riba tereno finansiero, di intimidashon i mal uso di poder. Ehèmpelnan; risibí ménos pago pa trabounan nan realisá i/òf keda eksihí pa traha mas ora ku e ora indiká den e kontrato. Den sierto kaso asta keda ningá i/òf tarda pa risibí un kontrato laboral.
Banda di ku e persona por skohe pa bandoná di forma boluntario su boka di trabou, e por kousa ku e persona ta keda retirá inhustamente. Kreando un situashon di falta di entrada den kas di famia. E efekto emoshonal di abuso laboral tambe por ta grandi. Esaki por krea trouma ku ta tarda hopi aña pa saneá. Abuso laboral tin ademas un konsekuensia físiko, kaminda ku e persona por asta bira malu pa e stress laboral.
Artíkulo 1614y di Kódigo Sivil Buki 7a, ta eksigí di kada doño di trabou ku e ta hasi tur loke ta den su alkanse pa e ta un bon doño di trabou. protehá e trahadó i tambe krea un ambiente di trabou sano. Ta importante ku kada doño di trabou por demostrá kon e ta implementá esaki na su lugá di labor, riba base di protokòl i reglanan. Pero pa reforsá e artíkulo aki, komo pais, Kòrsou mester salbaguardiá tambe ku tin un mekanismo di kontrol na lugá pa asina aki por vigilá ku e lei ta wòrdu apliká.
Den kuadro di esaki algun pregunta pa Minister di Desaroyo Sosial, Labor i Bienestar (DSLB):
- Minister Koeiman lo por a fasilitá Parlamento ku e último investigashon ku Ministerio di DSLB a realisá enfoká riba abuso laboral?
- Minister Koeiman lo por fasilitá parlamento ku e último sifranan pa ku kehonan di abuso laboral hasí na ministerio di DSLB?
- Minister Koeiman por indiká kua ta e kaminda pa un persona kana pa asina entregá un keho di abuso laboral.
- Minister Koeiman por informá Parlamento na kua kriterio e departamento di inspekshon laboral ta tene su mes na momento di hasi kontrolnan pa ku abuso laboral?
- Minister Koeiman lo por indiká na Parlamento kua medidanan ta wòrdu imponé riba doñonan di trabou ku kometé abuso laboral i/òf permití abuso laboral na e sitio di trabou?
Atentamente,
Ana Maria Pauletta
Miembro di Parlamento Partido Alternativa Real


text:
KRALENDIJK—Ayera 5’or di atardi lider di frakshon di partido demokrat Clark Abraham a tene un enkuentro ku prensa unda a informá riba algun tópiko. Durante e atardi tabata sinta na mesa, Rolanda Hellburg – Makaai, Michael Pieters i e lider di partido kòrá.
Abraham tabata e persona kende a papia e atardi i Pieters i Hellburg solamente a reakshoná riba loke Abraham tabata papia.
Abraham:”Komo
frakshon nos ta bai informá ku regularidat. Awe nos ta papia riba algun punto
entre otro di mínimo sosial, maneho finansiero di nos isla, funshonamentu di
konseho insular, “Bestuursakkoord” i poder di nos isla
struktura demokrátiko.
Loke mi ta bai trese na mesa awor ta algun di e kosnan ku nos ta bai hasi pregunta durante reunion di konseho insular aki ratu relashoná ku asuntu di mínimo sosial. Ta bai atendé esaki, sinembargo no tin kosnan konkreto pa atendé. Nos di frakshon di demokrat no a tende unda Boneiru ta para. Nos a tuma nota ku diputado a topa ku staatssecretarissen Van Ark, i nan a papia, sinembargo no a bisa kiko nan a papia. E diferensia di 400 dòler ta un diferensia inmenso. E plan di 1340 dòler pa luna a keda rechasá pa e miembronan di eilandsraad. 945 dòler ta loke nan ke pa e mínimo sosial ta? Pues awe nochi ta atendé esaki. E 945 dòler no ta aseptabel,” Clark a menshoná. El a sigui bisa:”1340 dòler ta loke ta bon pa e persona den nos komunidat por hiba un biba bon. Ta di lamentá kon e asuntu aki a kana. Tur kombersashon ku diputado a atendé ku Hulanda, no a atendé ku miembronan di konseho insular. Pueblo ta esun ku ta bai sufri di e kos aki.
Nos gobièrnu a entrega pa staatssecretarissen Van Ark, pa e disidí kuantu ta stipulá e mínimo sosial di 945 doler,”Abraham a menshoná. Asina el a repasá diferente punto mas relashoná ku asuntu di mínimo sosial.
Funshonamentu di konseho insular no ta funshoná manera mester ta. No ta informá korektamente manera mester ta, el a bisa.
Rolanda Hellburg – Makaai a papia i el a bisa ku ta hopi importante pa trata esaki. 945 dòler pa un kas di famia, nan no por sobrebibí. Nos deseo ta pa logra algu awe durante reunion di konseho insular,” el a komentá riba loke Clark a elaborá.
Abraham a kontinuá tokante maneho finansiero. “Esaki ta dudoso kon ta atendé kuné. Kada bes ta presentá algu diferente. E asuntu di “touwboot” ta keda straño i nos ta bai buska mas informashon pa por trese un klaridat den esaki. Ta notabel ku no ta mira tur miembro di prensa, pa nan ta na altura kiko ta pasando momentu ku tin reunion públiko. Pues mi no sa si nan ta na altura di tur loke ta keda menshoná durante reunion. A trata 48 mion dòler den 45 minüt. Tabatin 7.5 mion pa usa den proyekto, sinembargo no a informá niun hende den esaki,” Abraham a menshoná.
Rolanda Hellburg a remarka i a bisa:”E gobièrnu aktual ta bisa e tin nos grandi nan na pechu. 7.5 mion tabata disponibel pa por a yuda entre otro nos grandinan, tampoko a inbertí den deporte. Si gobièrnu ta bisa nan ta kere den nos hóbennan, unda e yudansa a keda?,”Hellburg a puntra.
Michael Pieters ta reakshoná:
TERENO TA KEDA BENDÉ PA 100.000 DÒLER, 17 MINÜT DESPUES TA BENDE PA 130 MIL DÒLER
Michael Pieters ta reakshoná:”Nos ta para riba nos puntonan. Ta nos deber pa nos trese dilanti loke ta sosodé inkorekto durante reunion di konseho insular. Nos ta riba nos puntonan. A risibí un kantidat di dokumentu di formashon den pitu, i asina nos no por repasá tur kos pa por a duna un bon reakshon durante e reunion. E asuntu di tereno ta un káos. Nan no ta papia di programa di gobernashon. Otro kos ku ta sosodé tokante tereno, ta bende tereno i poko despues ta bolbe bende esaki. Nos tin prueba di e diferente kosnan inkorekto ku ta sosodé. Tereno ta keda bendé pa 100.000 dòler, 17 minüt despues ta bende pa 130 mil dòler. Esaki i mas,”Pieters a remarka. El a sigui bisa:”Frakshon di demokrat ta wak bienestar di pueblo. Nos no ta ferfelu, sinembargo skerpi pa nos komunidat. Nos por ta e mucha di mas malamucha den BC, sinembargo nos ta wak bienestar di e pueblo,”Pieters a menshoná.
Clark a sigui i a bisa:”Tin un lista di espera di tereno. Ta duna esun ku ya tin tereno mas tereno, i esun ku no tin, ta keda sin haña. Ora demokrat pidi informashon ta dura eternidat pa un kontesta. Despues ku nos bolbe pone preshon pa tende algu, ta bisa demokrat ta hasi ferfelu. Ta parse na Boneiru, kròm a bira règt i règt a bira kròm. Manera nos di partido reklamá loke nos tin derecho, nos ta tende ku nos ta ferfelu,”Abraham a menshoná.
Hellburg a reakshoná i bisa ku nan tres ku ta sinta na mesa ta komuniká bon i semper ta bishita tur reunion di konseho insular. “No ta Clark so ta konsistí pa partido Demokrat. Nos tur ta Demokrat i huntu nos ta tuma desishon,”Hellburg a finalisá bisando.
Despues a papia Pieters i el a bisa:”Demokrat tei pa pueblo di Boneriano. Nos tres ta traha huntu na bienestar di pueblo.”
Abraham a konta kiko ta sosodé den reunion konseho insular relashoná riba loke a sosodé resientemente ku a yega na diskushon. “Ta parse ku nos ta ferfelu, pasobra nos ke informashon durante reunion di konseho insular. Esun ku no gusta Clark “so be it”. Yamami kiko ku bo ke. Si no tin korem, no por habri reunion. 3 hende di 9 ku a firmá 3 ta presente, i ta Clark ta ferfelu, esaki no ta aseptabel,” el a finalisá ayera atardi bisando.


text:
Tur pasahero den un balon di airu kayente a muri den aksidente na Texas.
Djasabra durante dia, un balon di airu kayente ku sigur 16 persona den dje a kai na estado merikano Texas. Outoridatnan a splika medionan lokal ku niun hende no a sobrebibí e aksidente. “Tur kos ta mustra ku niun hende no a skapa”, asina Daniel Law ku ta “country sherriff” na Texas a splika medionan lokal. Ekspertonan a kuminsá inventarisá e viktímanan pa determiná nan ídentidat. E balon a pega na kandela den laira i a kai riba un tereno habrí den e area di Lockhart na parti sur di siudat Austin. Outoridatnan di aviashon merikano FAA, National Transportation Safety Board i FBI ta investigando kiko por tabata kousa dje aksidente. Esaki ta un di e aksidentenan ku balon di airu kayente, di mas grandi i mortal ku Merka a konosé.


text:
René Rosalia i Kòrsou Promé ke yega na un yu di Kòrsou nobo. (video)
Kòrsou no por avansá si nos keda mantené e aktitut aktual di trata nos mes i trata otro. Asina lider di Kousa Promé a bisa durante e rueda di prensa na sede di e partido den Dominguito. P’esei Kousá Promé ke yega na un yu di Kòrsou nobo ku ta kere den su mes i kere den Kòrsou. Kousá Promé no ke sigui bou di guia ni dominio ulandes, sino e partido ke yega na un Kòrsou outónomo den mundu. Durante e rueda di prensa Kousa Promé a presentá un preludio di nan plan di akshon. E partido ta bai elekshon ku un lista di 16 persona.
LISTA DI PARTIDO KOUSA PROMÉ 1. Dr.Rene Rosalia 2. Indira Boelbaai 3. Leun Fat Chong
4. Rennox Calmes 5. Ronald Pietersz Jr.
6. Rudsel Marchena
7. Giselle Rosaria 8. Clinton Johanns 9. Ludwin Henriētte
10. Karel Martien 11. Agnes Gooding-Martina 12. Ringo Harrigan 13. Charlindo Inees
14. Josephien Bazoer-Schoop
15. Rendel Rosalia 16 Esther Delfina


text:
Tin 800 kaso di Zika na Kòrsou.
Aktualmente a registrá 800 kaso di Zika na Kòrsou. Esaki ta loke epidemiólogo Izzy Gerstenbluth, a duna di konosé na nòmber di Ministerio di Salubridat, Medioambiente i Naturalesa. A detektá un oumento den e kantidat di personanan ku ta mustra síntomanan di Zika. Den sierto kaso e pashèntnan tin hopi grawatashi di kurpa. Ademas Gerstenbluth a bisa ku por tin un otro vírus tambe, pero esaki no ta sigur, ya ku e vírus ta manifestá di otro forma riba tur hende. E epidemiólogo ta bisa tambe ku e vírus Mayaro tambe a keda detektá den region di Karibe, pero e vírus aki ta keda transmití dor di un otro sangura ku e vírus di Zika. Te asina leu ku ta konosí e sangura en kuestion, no ta paresé na Kòrsou, pero no ta deskartá e posibilidat. Den un komunikado di prensa di e ministerio di saluá, ta alertá hende muhénan na estado pa paga tinu. E vírus di Zika por kousa daño na e baby den tur tres trimèster di embaraso.


text:
Tuma lei den bo mes man no ta alsa seguridat den tráfiko.
Tuma lei den bo mes man no ta alsa seguridat den tráfiko.
Geplaatst op 13 Sèptèmber 2019 dor di Ministerio di Tráfiko, Transporte i Planifikashon Urbano
Willemstad – Minister di Tráfiko, Transporte i Planifikashon Urbano, sra. Zita Jesus-Leito huntu ku Servisio pa Obra Públiko, OW ta informá komunidat pa no tuma niun desishon pa alsa seguridat di tráfiko riba propio inisiativa, manera aplikashon di un “zebrapad” riba kaminda.
Resientemente habitantenan di e bario di Roi Santo a tuma e desishon, riba nan propio inisiativa, di pinta un “zebrapad” riba un kaya den nan bario, eksaktamente na altura di un vèlt deportivo i un sentro di bario. Esaki supuestamente komo meta pa alsa e seguridat di e kaya i komo resultado baha e velosidat di e outomobilistanan, mirando e intensidat i velosidat di e tráfiko riba e kaya aki. Habitantenan di e bario tin komo argumento ku Gobièrnu di Kòrsou no a tuma akshon pa e kaya aki, i nan si lo logra nan meta.
Servisio pa Obra Públiko ta informá komunidat ku ponementu di “zebrapad” ta mara na nos Lei di Tráfiko, “WVVC2000” ku ta nifiká “WegenVerkeerVerordening Curaçao”. E Lei di tráfiko aki ta indiká ku no por pone “zebrapad” riba un kaya tanten ku no por garantisá ku 85% òf mas di e outomobilistanan ku ta pasa riba e kaminda ta kore ku un velosidat di 50 KM pa ora òf ménos. Lei di tráfiko ta indiká ku ademas di pone e “zebrapad” mester pone un bòrchi di ku ta indiká e outomobilista ku e ta na un “zebrapad” esaki ta pa valides di e lei.
Tambe ta importante pa pone un bòrchi di atvertensha pa e outomobilista ta konsiente ku nan ta aserkando un “zebrapad”. Den e bario di Roi Santu esaki no a tuma lugá konforme lei di tráfiko, i ta wòrdu konsiderá un akto ilegal.
Pa logra ku ta pone un “zebrapad”riba un kaya mester apliká un medida ku por kalma e tráfiko promé. Un di e medidanan pa kalma tráfiko i logra ku 85% òf mas di e outomobilistanan ku ta hasi uso di e kaya pasa ku un velosidat di 50KM òf ménos ta dor di pone un òf mas drèmpel riba e kaya. Pa e motibu aki a laga kita e ferf for di kaminda.
Minister Jesus-Leito huntu ku Servisio pa Obra Públiko ta hasi un petishon na públiko ku ta deseá di alsa nan seguridat di tráfiko den nan bario, pa manda un karta ku nan petishon por eskrito na nòmber di hefe di servisio i entrega esaki na lanthùis Parera, ku ta fungi komo ofisina prinsipal di OW. Esaki no ta un garantia ku e kambio aki ta wòrdu ehekutá, pasobra manera a splika ariba mester analisá kada petishon a base di kriterianan di seguridat pa e peaton i o outomobilista.


text:
Sarah Quita Offringa a regresa Aruba for di siman pasa y a regresa for di Francia unda tabatin e competencia di aña y eynan a logra gana e titulo mundial den freestyle y tambe e titulo mundial Slalom word champion 2021 na Israel y e resultado di Israel a keda y aki a regresa Aruba cu dos titulo nobo. Sarah Quita a bisa e ta hopi trabou den loke e ta den dje e no ta facil.
Sarah Quita durante entrevista a informa cu el a cuminsa for di chikito cu su 9 aña cu su ruman homber na Fishersman hut ta un di e luganan miho di mundo pa surf y ta facil pa subi un board. A bay na Boneiro cu un grupo di mucha tempo di Regata y eynan el a enamora cu windsurf. Ora e ta riba lama e ta un challenge y ta pasa bon.
Sarah Quita itn 15 aña ta competi riba e circuito nacional y a gana 19 titulo mundial.


text:
Oranjestad-Pueblo di Aruba, den e mundo di awendia, tur asunto ta draai rond di escogencia. Bo persona ta liber pa escoge loke bo ta desea di ta of kere. Den Parlamento di Aruba tin un parlamentario di AVP cu ta escoge pa ta ignorante riba e asunto di e protocol firma pa sr. Mike Eman y Hulanda. Ainda falta pa sr. Herde bin bij, p’asina compronde cu ta pa controla su gobierno e acuerdo entreguista aki ta. Ainda falta pa sr. Herde compronde cu su gobierno ta na cadena. Esaki door di propio MAL MANEHO financiero.
Sr. Herde ta papia di normanan financiero cu gobierno awor ta bay adopta di CAFT. Kico esaki ta bisa bo? Cu e gobierno di AVP a goberna SIN normanan financiero, sin guia y sin supervision di Parlamento.
“Con cu ta” ta hopi mas miho, compara cu loke AVP su gobierno a maneha.
Ainda falta pa sr. Herde compronde cu su gobierno ta manera un “choller” gubernamental cu Hulanda a pone bow di curatela. Cu sr. Eman mes a indica, pa e colegio aki bin Aruba y haci control riba e presupuesto ta un echo. Pero, mas convincente ta e motibo di esaki, esta “Ondeugdelijk Bestuur”. Gobierno di AVP a crea un financiële ramp pa cual Hulanda MESTER a cay aden. Hopi remarcabel pa lesa ta cu awor si Aruba tabata den un crisis na 2008. Segun campañanan político di AVP, na 2008 ta MEP por yuda cu e economia tabata bay malo. Pa sr. Herde awor 2008 tambe a perhudica gobierno di AVP. Con esaki por ta posibel si AVP NO tabata gobernando?? Otro berguensa ta e echo cu CFT y tur otro instancia financiero ta menciona cu ta te na 2034, Aruba por bay bek na e nivel sano di 2009. E nivel cu MEP a laga atras! Kiermen NO tabata tin un crisis na 2009? E situacion financiero tabata masha bon? Sr. Mike Eman a gaña Aruba su pueblo anto, djis pa yega na poder. Pa colmo yega na poder cu gañamento y despues DESGRACIA e pueblo tambe!
Alaves e protocol aki ta pone e trabow y e poder di Parlamento di Aruba na berguensa. Categorisando Parlamento su mayoria pa ta incompetente, di mal maneho y di incapacidad gubernamental. Door cu Parlamento NO a haci su trabow debidamente y solamente ta grita VOOR manera hende sin tino.
E mayoria den Parlamento na lugar di controla gobierno, tabata controla oposicion so. Prioridad robes!
Pa stop e berguensa pa Hulanda su cara internacionalmente, Hulanda MESTER a cay den. E protocol aki no ta minando e poder di Parlamento so, pero e ta kitando e poder di Parlamento tambe. Sr. Herde mester por contesta e pregunta dicon sr. Eman mester a firma e protocol aki. Kico kiermen sino fono y den bon of den malo pa sr. Eman? Sr. Herde por splica pueblo di Aruba kico lo a bin pa su gobierno si Mike Eman NO a firma? Mike Eman tabata tin e opcion di NO firma? Dicon aña pasa un impase asina a hiba na un huelga di hamber y awor e envolvimento di Hulanda ta pasa bay manera cos hunta cu lubricante? Ni grita sr. Eman no a grita! Manera: “over my dead body, Hulanda kier verkracht Aruba su gobierno”. Loke ta sumamente straño ta e echo cu algun luna atras sr. Eman y sr. Herde tabata para strak strak contra CFT y Hulanda, pero awor diripiente tur dos ta manera hende cu tabata bisti un carson grandi, anto sin faha!
Ta un berguensa pa pais Aruba, kende no tabata tin un supervision financiero pa motibo cu esaki no tabata nesecario, awor si ta haya esaki forsa y obligatorio. E unico meta ta pa controla e malechornan, chollernan gubernamental, kendenan ta adicto na gasta placa di pueblo sin escrupulo contal nan keda na poder. Awor pueblo ta wak unda su placa lo bay y kico ta ainda falta! Sr. Baba Herde, dicon sr. Mike Eman MESTER a firma, e no ta stima Aruba mas?


text:
Diasabra den careda di 4:40 atardi den area di Malmok paturya a para un kia rio cora unda a nota algo ta robes cu e chauffeur. Polis a atende cu e chauffeur pero esaki no kier a coopera cu e polisnan y a constata cu e ta bou influencia di alcohol. E homber no tabata coopera cu polis y a bay over na detene, El a bira fastioso y transportwagen a presenta bay cu e homber warda di Shaba.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
HANJA 2 LBS FREE CU BO PROME SHIPMENT
E ta un special yes! LIMITED TIME!
1: E ta pa cliente nan nobo.
2: Si di berdat e ta FREE pa 2 LBS.
3: Economy shipping.
*ora pasa 2 Lbs e ta bira prijs normal
Con bo ta shop online sin credit card?
FACIL!
1: Kies cua website bo kier order di dje
2: Traha un account cu nan
3: Pone e items nan cu bo ta desea den e cart
4: Manda nos cua website e ta
5: Nos ta manda bo cuanto e ta sali te den bo man
NIUN SORPRESA!
Lugarnan cu nos ta conseja pa shop online di nan
Con mi por sa mas o menos cuanto algo ta sali pa ship?
Dus por ehempel e item eyenan "SEVEGO Women's Lounge Set 2 Piece Pajamas Sets Sleepwear Long Sleeve Crop Top and Shorts with Pockets Sweater Sweatsuit" ta 33 dollar, si nos order e pa un cliente cu nos credit card e lo sali entre 99 cu 110 AWG depeniendo tambe di si bo tin mas items of no. Ora nos calcula e prijs e lo ta cu tur cos inclui, y nos NO Surprise guarantee!
Dus por ehempel e item eyenan "Lenovo IdeaPad 3 Intel i5-1035G1 Quad Core 12GB RAM 256GB SSD 15.6-inch Touch Screen Laptop " ta 562 dollar, si nos order e pa bo cu nos credit card e lo sali entre 1500 cu 1600 AWG depeniendo tambe di si bo tin mas items of no. Ora nos calcula e prijs e lo ta cu tur cos inclui, y tin e NO Surprise guarantee!
Dus por ehempel e item eyenan "Universal Air Conditioner CO 11230C A/C Compressor" ta 267 dollar, si nos order e pa un cliente cu nos credit card e lo sali entre 800 cu 900 AWG depeniendo tambe di si bo tin mas items of no. Ora nos calcula e prijs e lo ta cu tur cos inclui, y nos NO Surprise guarantee!
Auto su invoerrechten ta poco halto na 22%
Pregunta nan mas hasi
Con lihe mi items nan ta jega?
Esaki ta un poco complica pa contesta paso e ta depende di cua website bo ta order, por ehempel un item cu ta Amazon prime kiermen e ta jega den 2 pa 3 dia nos address na Merca y depsues di esey e ta dura 10 pa 12 dia pa ta cla pa wordo busca. Awo si e ta di Amazon pero no ta prime y ta dura 2 siman pa jega nos address na Merca e ora e ta bira 2 siman + 10 dia.
Con mi mes por calcula cuanto algo ta sali mas o menos?
Si ta piesa di auto of cosnan pa fiesta bo ta usa un factor di 3.2 y si ta panja un factor di 2.9 cosnan electronico un factor di 3.0 y 3.1
Con bo ta traha cu e factor ta basta simpel. Si bo wak un item ta costa 100 dollar bo ta X cu e factor pa hanja un idea di cuanto e ta sali ta den bo man na florin.
Dus si ta piesa di auto ta bira 100X3.2=320 AWG dus e lo sali ongeveer 320 AWG. Ora nos hasi e calculation pabo nos ta duna bo e total precies cu nos no surprise guarantee.
Pero e factor ta duna bo un idea.
Cuanto Ship2Aruba ta cobra?
Nos handling fee ta 6.95 AWG si ta low budget, 12.95 si ta economy y 14.95 si ta prority, AWG 0.95 pa cada tracking, esey ta pa nos handle e invoice. Un Free account ta paga 2.95 AWG pa cada caha cu tin cu consolida. Insurance ta 2.5% di e value di e itemsnan, y 0.5% di insurance pa ora e item ta na Sarasota. Priority ta mescos cu Economy djies cu repacking y consolida ta AWG 3.45
Tin cu paga membership?
NO, no tin cu paga membership.
Ta sali mi mas barata si mi mes order e?
Si esey ta correcto, e ta sali bo entre 5 cu 10% mas barata si bo mes order e y usa nos address pa ship e items nan pa nos address na Sarasota.
Tin cosnan cu no ta balelapena order online?
Yes tin cosnan cu no ta balelapena order online. Si bo wak un cama di baby por ehempel pa 90 dollar e ta sali mas hopi pa ship y tur e otro cosnnan cu e cama mes ta bal. Un iWatch por ehempel no ta paga casi mes pa shipping y su value ta hopi halto, esey ta hasie mas atractivo.
Tin cosnan cu ta prohibi pa ship?
Si tin cosnan cu ta prohibi pa ship y of nos no por ship nan, pero nos ta laga bo sa na tempo.
Awo si un item jega kirba of size fout?
Si algo bin kibra of no ta traha nos ta para responsabel pa e item eye 100%. Si algo bin size of color fout tambe. Awo si bo order size 7 y a jega size 7 pero e no ta sirbi bo, esey nos no ta para responsabel pe. Hopi biaha si lesa bon online por sa con e size nan ta cana.
Unda boso ta situa?
Video con pa jega nos office :) Nos ta situa na Wayace 43C Lokaal 4. Bo ta pasa FCCA, despues bo ta hanja Arubus despues di Arubus bo ta bira na bo man drechi y ta pasa DHL despues Bon Bini cargo, despues di Bon Bini Cargo na bo man drechi bo ta hanja un lugar cora eye nan nos ta lokaal 4. CLICK aki pa
I like it that their service towards clients is their ultimate Goal !
H. Reeberg
Its just the best on the island.. Hands Downs!!!!!
K. Hodge
Muy buenos precios y buena atención al cliente y excelente calidad de servicio
N. Bernal
© 2019 Build by xMaketing


text:
Tokante BròKèS
Nòmber: Radio Brokès 93.5 FM Boneiru Kòrtiku bisá BròKèS 93.5.
Direkshon: Kaya Bamba 8B/ skina Kaya Benta
Hopi aña pasá a surgi un vishon/ soño kual atraves di tempu a krese i sigui krese.
Na aña 2018 Señor Dios a iluminá nos, indikando ku awor ta é momentu pa kombertí nos vishon den realidat.
Despues di un periodo intesivo di preparashon na òktober 2019 Boneiru a sera konosí ku un radio emisora nobo, lantá i manehá pa mi persona John ‘Djòni’ Leoneta i mi esposa Ethel.
Sigur ami Djòni Leoneta ta konosí pa kasi kuarenta aña den farándula boneriano i kual ta inkluí mas ku binti aña aktivo den e mundu di radio.
Nos emisora ta transmití via frekuensia 93.5 FM i bou di nòmber komersial Radio BròKès Boneiru 93.5 FM. Konforme vishon i mishon, lantamentu di BròKèS 93.5 no ta simplemente komo ‘un emisora mas’ sino pa marka ‘é diferensha real’ entre programashonnan radial riba nos isla.
BRÒKÈS 93.5 DEN AIRE:
Dia 19 di sèptèmber 2019 pa masoménos 10or di mainta pa promé bes BròKèS 93.5 den aire, pa medio di transmishon di prueba. Dia promé di òktober 2019, durante un evento den Klup di ABVO a tuma lugá lansamentu ofisial di Radio Brokès 93.5 FM Boneiru.
Dia 8 di òktober 2019 pa 08:10 anochi, ku un akto simpel pero signifikante den su studio prinsipal, emisora BròKèS 93.5 a bai ofisialmente den aire ku su programashon.
PROGRAMASHON ADULTO KONTEMPORÁNEO: Konsepto di e programashon di BròKèS 93.5, nos ta denominá komo ‘adulto kontemporáneo’, kategorisá den edat/ género esaki ta 35+.
MANEHO
Produktor
John ‘Djòni’ Leoneta
+599 786 9091
Direktor
Ethel Leoneta
+599 796 9133


text:
Partido MEP: ACTIVIDAD DI FAMIA NA CEDE DI MEP
Partido MEP:
ACTIVIDAD DI FAMIA NA CEDE DI MEP
Lider di MEP, señora Evelyn Wever-Croes ta haci un invitacion na pueblo di Aruba completo pa asisti na un actividad di famia na Cede di MEP na Santa Cruz cu lo tuma luga diadomingo dia 30 di October cuminsando pa 4or di atardi y lo termina den oranan di anochi. Esaki lo bay ta un atardi yena cu hopi ambiente familiar. Lo tin bar y cushina bon surti. Partido MEP cu e actividad aki, lo contribui na instancianan den nos comunidad.
CONGRESO: UN ARUBA, UN LIDER!
Pa e parti formal di e programa, lo tuma luga e Congreso: Un Aruba, Un Lider! na unda cu Lider di MEP, señora Evelyn Wever-Croes lo wordo aclama oficialmente y publicamente un biaha mas como Lider di MEP pa e siguiente 4 aña, sosteni door di Directiva y Partido MEP completo. Partido MEP ta hopi orguyoso y satisfecho cu e trabou cu Lider di MEP ta haciendo como Prome Minister di nos pais y un biaha mas ta deposita confiansa den dje pa e siguiente periodo.
ENTRETENIMIENTO:
E parti cultural ta consisti di Caha di orgel di Artur Kelly; ganado di festival di Un Canto pa nos Himno y Bandera, Ruth Garie; show di baile Gucci Dancers; Mini D’licious; y TSUNAMI.
PA E MUCHANAN:
Pa e chikitonan, lo tin ‘Kids Corner” den terasa di HOT entre otro lo tin un mini dino jump, auto y pool cu bala. Pa cuida nos muchanan lo tin un crew member den e Kids Corner.
HOBENNAN:
HOT ta reconoce miembronan di Hot y ta habri inscripcion pa tur hoben por aplica pa drenta den HOT. Por pasa inscribi den oficina di HOT. Tambe lo tin un booth pa haya informacion pa postula pa directiva di HOT.
EXPO:
Den e sala grandi lo tin un Expo di historia y trayectoria di Partido MEP. E expo
lo keda habri henter siman despues di e actividad pa scolnan por pasa bishita.
SORTEO DI E RIFA:
Pa 7.00-7.15pm lo tuma luga e sorteo di e Rifa #stabielcumep. Exito na tur cu a cumpra rifa y contribui asina un biaha mas na nos Partido.
PLAK STICKER #STABIEL Y PARTI TSHIRT:
Ya caba den fin di siman a cuminsa sinti e ambiente familiar na Cede di MEP unda cu Partido a tene su accion di plak sticker #stabiel y parti tshirt. Candidatonan tawata presente y hunto cu autonan cu tawata pasa pa plak sticker of saluda, a crea un ambiente ameno. Lider di MEP a haya e oportunidad pa saluda y scucha ciudadanonan y hasta a yuda cu yena formulario di impuesto.
“Den nomber di henter famia di MEP, mi ta invita abo y bo famia pa bin celebra hunto cu nos diadomingo awo, sea cu bo ta nos votado of no, tur hende ta bon bini. Despues di dos aña porfin nos por bin bek hunto pa goza un diadomingo atardi den ambiente familiar”, Lider di MEP señora Evelyn Wever-Croes a expresa.


text:
Medicamente conoci como “otitis acute media”, e infeccionnan di e oido por causa varios sintomanan, cu ta inclui kentura, dolor di oido y dificultad pa scucha. Esaki ta e sintomanan por varia entre adultonan y muchanan.
E sintomanan comun di un infeccion di oido ta inclui :
Dolor den e oido of sensacion di “plenitud” den e oido
Dolor di cabes
Si ta bon e adultonan tambe por contrae infeccionnan di oido, nan ta mas comun den e muchanan debi na cu e mucha tin trompanan di Eustaquio mas cortico ( cual ta e tubonan cu ta conecta e oido medio ) y ta resulta nan mas dificil pa saca e likido para den e oido. “Mas di e 50% di tur e muchanan cu infeccionnan di oido ta experimenta kentura”, ta bisa Douglas Hildrew, specialista den e oido, nanishi y garganta di Yale Medicine.
Sintomanan di un infeccion di oido
E sintomanan di e infeccion di e oido por varia segun e edad. Pero e no ta raro cu e personanan tin kentura ora tin un infeccion di oido pasobra e kentura ta parti di e respuesta inmunologico di e curpa pa mata e germenenan y combati e infeccionnan.
Sintomanan di infeccion di oido den muchanan
Dolor di oido, den particular ora di ta na soño
Dificultad pa scucha
Perdida di ekilibrio
Kentura riba di 100 F
Likido ta sali for di e horea
Dolor di cabes
Perdida di apetito
Sintomanan di infeccion di odio den adultonan
Kentura
Dolor di oido
Perdida di audicion
Sensacion di plenitud den e oido
Likido ta sali for di e horea
Kico ta causa infeccion den e oido?
Ora tin un infeccion di oido, e oido medio diariamente ta yena cu pus, loke por eherce e presion sobre e timpano y e oido medio y por causa hopi dolor.
“E berdadero infeccionnan di e oido ta casi uniformamente bacterianan. Por lo general, ta pasa pasobra e bacterianan ta introduci den e oido medio”, ta bisa Hildrew.
Sin embargo, e alergianan y e infeccionnan viral como e griep tambe por provoca e dolor den oido y acumulacion di likido. E causa di e infeccionnan di e oido por varia entre e adultonan y muchanan, pero esaki ta e culpanan mas comun :
Causanan di un infeccion di oido
Bacterianan : cierto tiponan di bacterianan por causa infeccionnan di oido. E muchanan ta suele di contrae infeccionnan bacterianan di e oido pasobra e structuranan den e oidonan no ta completamente desaroya, loke ta facilita cu e bacterianan ta biaha desde e nanishi na e oidonan, loke ta resulta den un infeccion di oido, segun Hildrew. “E adultonan tambe por contrae infeccionnan di oido door di bacterianan cu ta biaha na su oidonan a traves di e nanishi, pero e ta menos comun”, e ta bisa.
Virus : e virus cu ta causa refriado of griep tambe por provoca e dolor do oido. Segun Hildrew, e infeccionnan viral di tracto respiratorio superior ta causa hinchason e inflamacion den e parti posterior den e nanishi, loke por blokia e oido y provoca alteracionnan di e presion incomodo den e oido medio. “Hopi di nos tin experiencianan cu e sintomanan aki, ya cu e biahenan den e avion cu frecuencia ta causa e mesun tipo di dolor, aunke a traves di un mecanismo diferente, durante e descenso y e aterisahe”, ta bisa Hildrew.
Alergianan : al igual cu e infeccionnan viral,e alergianan tambe por provoca dolor di oido pasobra nan por causa hinchason of blokeo den e oido, loke ta resulta den e acumulacion di likido den e oido medio.
E infeccionnan di oido den su mes no ta contagioso. Sin embargo, e resfriado of e infeccionnan viral cu ta provoca infeccionnan di oido si e ta.
Con pa trata un infeccion di oido ?
E infeccionnan di oido por wordo trata cu antibiotico si e ta necesario, ta bisa Hildrew. Si ta bon hopi di e casonan di infeccionnan di oido den adultonan por mehora di su mes sin antibiotico, na e muchanan por recetanan antibioticonan, segun su sintomanan y e gravedad di su afeccion.
Segun Hildrew, e sintomanan generalmente ta resolve of ta mehora significativamente dentro di e 48 na 72 oranan : ta recomenda cu e muchanan y adultonan consulta na un medico si e infeccion no ta mehora den 48 a 72 ora. “Esunnan cu sintomanan cu ta dura mas di 48 na 72 ora generalmente ta rekeri antibiotico pa su resolacion”, ta bisa.
Remedinan casero pa un infeccion di oido :
Cayente of frio : Lora un saco di ijs den un compres cayente of un serbete y pone den e oido infecta.
Posicion eleva pa drumi : agrega un of dos cusinchi adicional abou di e cabes ora ta drumi y evita drumi di e mesun banda cu e oido infecta, pa alivia e presion dentro di e odio.
Medicamento pa alivia e dolor : tuma un analgesico di benta liber : lo yuda reduci e dolor di oido y ta baha e kentura.
Si bo infeccion di oido ta e resultado di otro causanan, manera un infeccion viral, alergianan of traumatismo den e oido, bo medico tambe por receta un tratamento pa e afeccion subcayente.
Pa hiba manera informacion privilegia
E infeccionnan di oido ta debe cu frecuencia na bacterianan cu ta haci cu e oido medio ta yena cu pus, provocando e dolor y presion.
Si bo persona of bo yiu tin kentura como resultado di un infeccion di oido, descansa y mantene bo mes hidrata lo yuda combati esaki. Tambe por tuma medicamentonan como Tylenol,Motrin of Advil si e kentura ta causa hopi molestia.
Den ultimo instancia, e ta miho preveni e infeccionnan di oido prome cu nan cuminsa. Un di e prome pasonan pa preveni e infeccionnan di oido ta evita e quitip, ta bisa Hildrew.
“Hopi personanan ta trata di mantene e horeanan limpi cu un quitip, pero esaki den realidad por ta bastante dañino. E quitip por rasca of lastima e cuero di e canal auditivo. Tambe por pusha e cera mas profundo den e canal auditivo, haciendo e mas probabilidadnan di crea un infeccion” Hildrew ta bisa.


text:
Relaciona cu e crisis di Corona Virus COVID-19 Gobierno di Aruba a tuma varios desicion pa por garantisa siguridad y evita cu mas ciudadano por pega cu e virus. Ta den e cuadro aki, varios departamento y entidadnan ta sinta hunto diariamente pa evalua e circustancia y a base di esey ta adapta e maneho.
E decisionnan cu a tuma ta:
- A dicidi cu ta cancela tur actividad publico y tambe priva cu tin permiso di polis entrante 15 di maart te cu 31 maart 2020.
- Ta restringi biaheronan for di Hulanda, Europa y demas paisnan riba e lista di WHO entrante 16 di maart te cu 31 di maart cu excepcion di residentenan.
- Desde ayera Aeropuerto Reina Beatrix a eleva su control riba buelonan procedente di paisnan cu no ta cay bao di e lista di restriccion.
- Scolnan lo ta cera entrante dialuna 16 di maart te cu 20 di maart, despues lo evalua e situacion. E medida tuma ta conta pa scol, creche, traimerdia y tur instancia cu ta encarga cu educacion y cuido di nos muchanan.
- Ta prohibi haci bishita na casnan di cuido di nos grandinan
- Departamentonan di Gobierno lo traha a base di cantidad di personal minimo. Lo duna servicio a base di cita mas tanto posibel via telefon y email. Y caminda cu mester duna servicio na publico, lo evita aglomeracion.
Awor mester concentra pa contene y preveni cu e virus ta wordo transmiti. Ta pidi tur hende atencion pa esaki. E decisionnan aki a ser tuma despues di amplio deliberacion cu e comision di crisis di Gobierno di Aruba. Esunnan mas na riesgo ta nos grandinan riba 60 aña y esunnan cu ta sufri di enfermedadnan cronico.
Laba man mas tanto posibel pa 20 seconde y uza habon of hand sanitizer. Evita di bin den contacto fisico cu otronan, saluda otro sin duna man, brasa of sunchi.
Y si un hende ta sinti malo, NO sali for di cas! Yama 280-0101 pa mas informacion.


text:
ORANJESTAD: Recientemente Minister di Enseñansa y Deporte Endy Croes, a continua cu diferente reunionan riba e tereno di enseñansa y deporte, a toca turno cu e ekipo di maneho di IBISA, sr.Edgar Erasmus y sr. Christiaan Goedhart.
IBISA ta un di e departamentonan di Gobierno, bon conoci cu ta traha cerca di deporte y nos atletanan “E tabata un bon reunion, nos a elabora riba e vision y direccion di ministerio di deporte, hunto cu IBISA nos lo percura pa realisa e plan; pa hiba deporte bek na scol”, e mandatario a expresa. Minister di Enseñansa y Deporte Endy Croes a duna un primicia di un di e proyectonan cu lo ta un competencia escolar cu ta consisti di diferente deporte pa hobennan di 4 -5 y 6 klas di scol basico. E competencia lo tin premionan atractivo pa e scol, pronto mas detaye lo wordo anuncia. E mandatario a finalisa bisando cu 2022 lo ta un aña grandi y bunita pa enseñansa y deporte.


text:
Kralendijk – Pa e desaroyo duradero di antiguo plantashi Bolivia, Bonaire Properties N.V., propietario di e tereno, a kontratá e renombrá Ontwerp Bureau KuiperCompagnons. E kompania aki tin mas ku 100 aña di eksperensia den desaroyamentu di planifikashon urbano i di paisahe na Hulanda i tambe den èksterior.
Durabilidad
KuiperCompagnons ta goza mundialmente di un gran reputashon i a partisipá den hopi proyekto prestigioso (https://www.kuipercompagnons.nl/nl/projecten/).
Segun Wouter Vos, arkitekto pa proyektonan di paisahe i direktor internashonal di Kuiper Compagnons, e instrukshon pa desaroyá un futuro duradero pa Landgoed Bolivia ta kuadra eksaktamente pa loke e kompania ta para pé. Ku e proyekto aki Kuiper Compagnons ta kontribuí ku nan èkspertisio i konosementu na planifikashon di e komunidat Boneriano.
Banda ku e kompania ta mira e posibilidat pa restablesé e paisahe di e tereno balioso aki, e plan lo kontribuí tambe na un mihó balansa riba e merkado di bibienda ku konstrukshon di un kantidat di kas pagabel. Den e plan pa desaroyá Landgoed Bolivia tin inkluí agrikultura i hortikultura pa fortalesé e outarkia Boneriano. Esaki lo perkurá pa empleo i tambe evitá mas eroshon i baimentu di sedimentu riba e koralnan na kosta di Landgoed Bolivia.
Tèrser zona
Kordinashon di desaroyo di Landgoed Bolivia ta den man di Metafoor Ruimtelijke Ontwikkeling, kende ta duna servisio na diferente munisipio na Hulanda riba tereno di entre otro procesmanagement i desaroyo planeá di áreanan munisipal.
Segun Erik Berkelmans, direktor di Metafoor, e kalidat di habitat ta bou di preshon komo ku e poblashon di Boneiru ta kresiendo rápidamente. Ku e oportunidat pa desaroyá Landgoed Bolivia den un parke rural por evitá ku e urbanisashon di Kralendijk ta sigui yena té bóta. Paden i pafó di Kralendijk na Playa por nota kon akumulashon di edifisio, kaya i lugá di stashoná ta kongestioná di remate. Si kier deskargá Kralendijk strukturalmente i duna Rincon un perspektiva pa futuro e desaroyo di un tèrser zona urbániko ta nesesario. Tumando tur e opshonnan ku ta tin den konsiderashon, Bolivia ta un solushon duradero pa Boneiru ta bon prepará pa futuro.
Rekuperashon di naturalesa
For di punto di bista di planifikashon general, desaroyamentu di e antiguo plantashi Bolivia ta un tremendo oportunidat. E teritorio, ku tin un balor kultural históriko, ta kore peliger di bai perdí. Ku un enfoke integral desaroyo di un parke rural lo resultá na benefisio di medio ambiente, bibienda i empleo. Den e parke lo bin cluster di kas ku lo wòrdu konstruí den fase té aña 2045. Konstrukshon di e kasnan aki lo kubri solamente 3 porshentu di e superfisio total di Landgoed Bolivia. E clusternan aki lo tin un grado haltu di outárkia.
Komo ku e konstrukshonnan lo wòrdu integrá den e paisahe, e área lo mantené su karakter. Kasi 85% di e tereno lo keda habrí i intakto. Pa promové rekuperashon di flora i fauna lo bai hiba un maneho sentral. Ya for di e promé fase e parkmanagement ta segurá maneho i mantenshon di e área úniko aki.
Akuerdo
Dia 26 di yanüari 2022 Kolegio Ehekutivo di Boneiru i Bonaire Properties N.V a firma un akuerdo preliminario di e proyekto. Denter di poko lo presentá e plannan na Konseho Insular di Boneiru.


text:
Ohala cu e dia aki por inspira cada un di nos pa por enfrenta e retonan den nos bida, y con pa surpasa nan.”
Su excelencia Gobernador, sr. Alfonso Boekhoudt y distinguida señora
Honorable Presidente di Parlamento, sr. Edgard Vrolijk, Miembronan di Parlamento, y distinguido esposa y esposo,
Coleganan minister, y distinguida esposa,
Cuerpo Consular y henter e comunidad di Aruba, un feliz mainta.
Pabien riba Dia di Betico
BENEFICIONAN DI STATUS APARTE
Awe riba e fecha natalicio di Gilberto François “Betico” Croes, nos ta para keto na e bida, e lucha y logronan di Betico Croes.
Si e tabata na bida, e lo a cumpli 84 aña. Sinembargo Dios tabata tin otro plan cu Betico y el a bay nos dilanti na edad di 48 aña.
KEN TA BETICO?
Betico tabata un tata di 4 yiu, Guisette, Glenbert, Junior, Glendeline, un esposo, yiu, ruman, y e tabata mi omo y mi padrino di bautismo. E persona cu un carisma enorme, semper cu atencion pa tur hende, mescos cu ta su mesun yiu. Ainda nos ta corda su discurso na Ser’I Noka, cu nos ta considera un di su discursonan di despedida, caminda cu el a bisa cu e ‘no ta un tata di un hogar chikito di mama, tata y 4 yiu, sino un tata particular, un tata di henter Aruba’. Y esey mes e tabata.
Como politico Betico Croes desde hoben a demostra con ta lidera cu curason, poniendo e pueblo, e ser humano na prome luga. Con ta lidera cu respet pa otro, dunando respet y exigiendo respet.
El a pone importancia na brinda hendenan muhe oportunidad den politica, pasobra mas participacion di hende muhe den politica y den puestonan importante den gobiernonan ta trece un miho balance den toma di decisionnan cu ta concerni henter nos pais, homber y muhe.
El a mustra nos con, pa bo logra bo meta, bo mester tin biaha dal algun paso chikito atras, pa despues bo sali cu pasonan grandi padilanti. El a siña nos e importancia y e balor di stima nos pais y nos simbolonan di libertad, nos himno y nos bandera.
Betico tabata sa kico e pueblo tabata desea, y e tabata sa cu pa e logra esaki, e mester a uni nos pueblo, pasobra ‘un pueblo uni hamas lo ser venci’. Union entre famianan, union entre oponentenan politico, union entre esnan cu a nace aki y esnan cu no a nace aki. E mes a bisa, ‘Arubiano no ta esun cu a nace aki so, sino tambe esun cu a haci di Aruba su hogar’. Y ta e union aki tabata e forsa mas grandi tras di e lucha pa Status Aparte.
LUCHA PA STATUS APARTE
Betico Croes no a cuminsa cu e lucha pa Status Aparte di nos pais. Politiconan grandi prome cu su tempo ya a cuminsa expresa e deseo di nos pueblo di ta ‘baas den nos mesun cas’. Sinembargo e lucha cu a cuminsa den añanan 40, a wordo bandona, y ta Betico den añanan 70 a gara e bandera di e lucha ey, y a hib’e te na su final.
Ta manera un cas. Betico a haya e fundeshi construi, pero debi na abandono, e fundeshi tabata den mal condicion. El a fortifica e fundeshi, el a lanta e murayanan, el a percura pa e dak y asina a construi e pais Aruba cu awe nos ta biba aden.
El a entrega nos e yabi di un Pais autonomo, pero lamentablemente e mes no a biba pa por a experiencie, ni goza di dje. Nos tin e privilegio di biba den e pais autonomo, pa nos lanta nos yiunan den e pais aki.
Status Aparte a trece hopi bienestar y progreso pa Aruba. E lucha cu nos pueblo a hiba pa logra nos Status Aparte a inculca den nos ciudadanonan un patriotismo grandi.
Ta danki na nos Status Aparte Aruba por a desaroya den un di e paisnan lider den nos region, y e lucha cu Betico a lidera, a inspira otro pueblonan pa lucha pa nan autonomia tambe.
Bo no ta ripara cu hopi biaha den exterior hendenan ta gaba Aruba? Nan ta puntra nan mes, ta con Aruba si ta haci esaki of esaya? Dicon Aruba ta asina exitoso por ehempel den e area di turismo? Con Aruba ta logra cosnan grandi, relativamente facil?
Bo sa dicon? Pasobra Aruba ta bendiciona, y pasobra nos sa cu Aruba ta bendiciona. Pasobra nos a lucha, nos ta lucha y nos lo sigui lucha cu alma y cuerpo pa hiba nos pais padilanti. Pasobra, ni con dificil cosnan por ta tin biaha, nos sa cu mayan solo ta sali bek, y nos lo bolbe lucha, cu mesun fervor pa hiba nos pais padilanti. Dicon nos sa esey? Pasobra Betico a mustra nos, Betico a lidera nos.
KICO BETICO LO A HACI?
P’esey, den ultimo añanan, especialmente e dos añanan aki di pandemia global, caminda nos a mira nos economia cay y nos autonomia tabata bou presion, ta hopi biaha hopi hende a puntra nan mes, kico Betico Croes lo a haci, si e tabata den e posicion aki. Ki decision e lo a tuma. Con e lo a atende cu e situacion. E tambe lo a scoge pa acepta e ayudo di Hulanda, bou condicionnan, contal cu nos pais no kibra? E ayudo cu ta permiti nos reconstrui nos economia, pa nos crea un economia mas fuerte y resiliente.
Mi no tin contesta riba e preguntanan aki, pero un cos si mi sa. Betico Croes lo ta hopi orguyoso di su pueblo, e pueblo cu e a sa di uni den un solo ideal: haci di Aruba un pais, y cu awor ta uni pa saca nos pais di e abismo cu e pandemia Covid a hinca nos aden.
Mescos cu mi, mi ta sigur cu e tambe lo ta hopi orguyoso di tur esaki.
Betico lo ta orguyoso di nos frontliners cu ta haciendo un trabou grandi den cuido di nos pashentnan y nos grandinan y den mantene orden publico.
Betico lo ta orguyoso di nos ciudadanonan cu boluntariamente ta saca man pa yuda otronan.
Orguyoso di tur e boluntarionan cu ta yuda esnan mas vulnerabel di nos pais.
Orguyoso di tur esnan cu a haci hopi sacrificio den e pandemia aki.
Covid a dal nos duro, pero mi tin tur confiansa cu nos lo enfrenta y surpasa e reto aki tambe. Sigur inspira pa e lucha pa Status Aparte di nos pais cu Betico Croes a realisa, e biaha aki tambe, nos tin e mesun determinacion, y perseverancia y uni den amor pa nos pais, pa lanta, gara e bandera y sigui cu e lucha. Talves nos tin cu dal algun paso chikito atras, pa despues sali dilanti cu pasonan grandi, pa un economia mas fuerte, cu un autonomia mas fuerte, pa un Aruba mas fuerte.
Y nos a yega di pasa den esaki caba. Prome cu nos a drenta nos Status Aparte dia 1 di januari 1986, Lago a cera su porta. Cu esaki e tempo ey gobierno a perde gran parti di su entrada, mescos cu awor. E tempo ey nos a wordo inspira pa Betico, cu determinacion, perseverancia y union, nos a enfrenta e retonan y surpasa nan. Mescos nos lo haci awor. E unico diferencia ta cu Betico Croes no ta fisicamente cu nos mas awor.
ENCONTRA E BETICO DEN BO
Sinembargo manera el a bisa nos “si mi cay na caminda, gara e bandera y sigui cu e lucha”, awor ta momento pa nos cada un gara e bandera, y sigui cu e lucha. E lucha den nos bida diario, cu nos famia, na nos trabou, den nos districtonan. Gara e bandera ey cu orguyo, y ban sigui cu e lucha, pa asina hiba nos hogar, nos trabou, nos districto, nos pais padilanti.
Y nos por. Pasobra nos cada un tin un Betico den nos. Simplemente bo mester busc’e. Busca e balornan, principionan cu Betico a siña nos, cu el a mustra nos. Pa asina enfrenta e retonan actual cu determinacion, perseverancia y den union. Lucha pa bo soñonan. Nunca rindi. Si bo soño ta bo destino, no ta importa cuanto obstaculo crusa bo caminda, nos bon Dios ta yuda bo logr’e.
Manera e hoben Braden cu mi a topa ora mi a bishita St. Paulus School siman pasa. Braden a bisa mi cu orguyo, cu el a representa Aruba den caredanan di BMX. Braden a haya e Betico den dje, poniendo nomber di Aruba briya den exterior. Asina nos cada un tin un caracteristica di Betico den nos. busc’e!
DANKI
Mi kier finalisa cu palabranan di agradecimento. Na prome luga na colega Minister Xiomara Maduro y Comision Celebracion Dianan Nacional cu a organisa e celebracion di e dia nacional aki hopi bunita y significativo. Danki colega.
Mi kier gradici tambe tur esnan cu a lucha hunto cu Betico, y henter nos comunidad cu awe ainda tin un cariño grandi pa Betico. Danki pa sigui mantene su memoria bibo memey di nos.
Mi kier gradici tambe su famia, tur esnan cu a sacrifica pa Betico Croes por a dedica su bida na e lucha pa nos Status Aparte. Especialmente su yiunan. Awe indudablemente boso lo kier a lanta y dune un serenata pa su cumpleaños. Y apesar cu nada por yena e bashi cu el a laga, sa cu henter nos pueblo ta sumamente agradecido na cada un di boso pa e sacrificio cu boso a haci. Y ohala cu e cariño y respet cu nos pueblo tin pa boso tata Betico, por duna boso consuelo e dia aki.
Pa varios aña caba, mi ta bishita scolnan prome cu Dia di Betico, pa admira con nan ta preparando pa e dia aki. Semper mi ta haya sorpresanan agradabel con nos maestronan y alumnonan ta esforsa nan mes pa celebra e dia aki. Danki na maestronan y mayornan.
Mi ta corda dos aña pasa, durante mi bishita na Scol Paso pa Futuro, un alumno a puntra mi: si Betico lo tabata na bida, kico ami lo kier bise?
Si Betico lo tabata na bida lo mi kier bise DANKI. DANKI pa bo lucha y sacrificio.
DANKI pa duna nos un pais autonomo pa biba den dje, pa lanta nos yiunan den libertad. DANKI pa siña nos e balor di conserva nos autonomia y DANKI pa kere den Aruba y den nos ciudadanonan.
Ohala cu e dia aki por inspira cada un di nos pa por enfrenta e retonan den nos bida, y con pa surpasa nan. Cu Dios bendiciona nos dushi pais Aruba.
FELIZ DIA DI BETICO